Al-Kaida i dalje predstavlja ozbiljnu opasnost - 2002-02-07\nTenet je izneo da postoji napredak u slamanju al Kaide, pošto se oko hiljadu operativaca te mreže nalazi u pritvoru u 60 zemalja sveta posle napada 11. septembra na Ameriku. Ipak Tenet je ocenio da teroristièka mreža i dalje predstavlja pretnju:\n”Al Kaida još nije uništena i ona, kao i njoj sliène grupe, i dalje su voljne i sposobne da udare na nas. Lideri al Kaide su i dalje na slobodi i rade na pregrupisanju organizacije u cilju obnavljanja teroristièkih delatnosti.“\nTenet kaže da al Kaidu i dalje zanimaju napadi na takozvane ”ciljeve visokog profila“, možda i Olimpijske igre, koje poèinju krajem nedelje u Solt lejk sitiju. Šef CIE smatra da al Kaida ima planove da napadne amerièke i saveznièke ciljeve u Evropi i na Bliskom istoku, kao i u Africi i jugoistoènoj Aziji:\n”Amerièki diplomatski i vojni objekti su izloženi velikom riziku, pogotovo u istoènoj Africi, Izraelu, Saudijskoj Arabiji i Turskoj. Operacije protiv amerièkih ciljeva mogle bi da sprovedu æelije al Kaide koje su veæ organizovane u glavnim evropskim gradovima, kao i na Bliskom istoku. Al Kaida takodje može da iskoristi prisustvo da bi stupila u vezu sa sliènim grupama u Somaliji, Jemenu, Indoneziji i Filipinima.“\nDirektor CIE kaže da bi al Kaida mogla u novim operacijama da koristi hemijsko i biološko oružje, kao i kako je rekao ”uredjaje za rasejavanje radioaktivnosti“. Tenet smatra da su al Kaida i druge grupe pokušavale da dodju u posed takvih oružja. Njega mnogo ne zabrinjavaju teroristièki raketni napadi, pošto æe, kako je rekao, do 2015. godine Sjedinjene države biti sposobne da presretnu balistièke rakete iz Severne Koreje, Irana i, možda, Iraka. Teneta medjutim zabrinjavaju tenzije izmedju Izraelaca i Palestinaca pošto nasilje podstièe terorizam. Amerièke obaveštajne agencije našle su se na udaru Kongresa pošto nisu uspele da spreèe napade 11. septembra. Šef CIE istièe da agencije nisu imale konkretne informacije o napadima na Njujork i Vašington, ali da su spreèile tri ili èetiri napada na amerièke ciljeve u inostranstvu u toku protekle godine, kao i nekoliko napada posle 11. septembra. Prema njegovim reèima nije realno oèekivati da obaveštajne agencije zaustave sve teroristièke akte:\n”Obaveštajni podaci nikada ne pružaju stopostotnu moguænost predvidjanja teroristièkih napada.“\nOdbori za obaveštajna pitanja amerièkog Senata i Predstavnièkog doma zapoèeæe zvanièna saslušanja ove godine da bi utvrdili zašto obaveštajne agencije nisu uspele da spreèe 11. septembar.


Skoplje odbacilo optužbe Sofije da se u Severnoj Makedoniji krše prava Bugara - Svet - Dnevni list Danas\nPočetna » Svet » Skoplje odbacilo optužbe Sofije da se u Severnoj Makedoniji krše prava Bugara\n1Piše: Beta 02. marta 2021. 14.57\nPovod za takvu reakciju je sastanak predsdnika Bugarske Rumena Radeva sa šefovima bezbednosnih službi na kojem je, kako su preneli makedonski mediji, zatražio da se preduzmu mere zaštite bugarskih gradnana u Severnoj Makedoniji koji su cilj napada zbog nacionalne samosvesti.\nNakon toga je danas usledila i izjava šefice bugarske diplomatije Ekaterine Zaharieve da u Severnoj Makedoniji više od 100.000 građana imaju bugarsko državljanstvo i da su ponekad zastrašivani.\nPredsednik Severne Makedonije Pendarovski je oceno da je reakcija bugarskog predsednika Radeva u suprotnosti sa osnovnim pricipom međunarodne politike o nemešanju u unutrašnje poslove drugih država.\n„Krajnje je neuobičajeno i svakako van unutrašnjih procedura Alijanse da predsednik jedne zemlje članice NATO poziva svoje službe bezbednosti da reaguju na navodno kršenje prava građana druge zemlje članice NATO“, rekao je Pendarovski.\nU Kabinetu predsednika Severne Makdedonije, kako su preneli mediji, naglašavaju da do sada Pendarovski nije dobio nijednu informaciju od nadležnih institucija o kršenju ljudskih prava i sloboda građana samo zbog toga što su deklarisali etničku pripadnost.\nPremijer Zaev je decidno negirao da su državljani Severne Makdonije bili izloženi napadima samo zato što se identifikuju kao Bugari i istakao da u njegovoj zemlji svi građani imaju jednaka prava.\nZaev je rekao da se u Severnoj Makedoniji ponose etničkom raznolikosti i dodao da je nedozvoljivo mešanje jedne zemlje u unutrašnje poslove druge.\n„Nedozvoljivo je mešanje jedne zemlje u drugu. To smo deklarisali u Dogovoru o prijateljstvu, dobrosusedstvu i saradnji sa Bugarskom. Nemam problem sa opredeljenjem naših ljudu, predsednika, vlade i parlamenta, stojimo na raspolaganju da damo odgovor na rezervu o bilo kakvoj obespravljenosti bilo kojeg građanina“, rekao je Zaev.\nBugarska, prava manjina, Republika Severna Makedonija, Zoran ZaevSkoplje\n02. marta 2021. u 16.40\nBugari ponovo sanjaju velikobugarski san koji je poceo jos u IX veku dok ih Vizantija nije pobedila na zapadnom Balkanu! Smesno je da jedna Bugarska ovako prebacuje Severnoj Makedoniji kada znamo da je samo Jugoslavija dala drzavnost i sve vreme upotrebu jezika u Vardarskoj Makedoniji dok su Pirinska i Egejska ostale bez tih prava! Pitajte Makedonce iz Custendila kako Bugarska postuje njihova prava – ne smeju ni da Vam odgovore na makedonskom a razumeju odlicno i srpski ali moraju da cute!


BEVANDA: U društvu u kojem živimo sirova moć je iznad znanja i odgovornosti | Banjaluka.net\nMinistar finansija i trezora u Savjetu ministara Vjekoslav Bevanda smatra da odluka o izdvajanju sredstava za održavanje opštih izbora o kojoj se danas izjašnjavao Savjet ministara na vanrednoj telefonskoj sjednici nije u skladu sa Zakonom o finansiranju institucija BiH.\n“Zakonom je propisano da Savjet ministara može donijeti odluku u slučaju privremenog finansiranja, ali nikako iz ovih predloženih izvora, odnosno akumuliranih prihoda”, naveo je Bevanda u pisanoj izjavi medijima.\nBevanda je naglasio da je Ministarstvo finansija i trezora upozorilo na nezakonitost takve odluke u svom mišljenju koje je danas bilo pred ministrima kao sastavni dio materijala za sjednicu, te ocijenio da njeno predlaganje izlazi iz sfere profesionalnog, a ulazi u sferu politikantstva.\nOn je pojasnio da je u mišljenju sve decidno navedeno, ali “očito da zakon i zakonito postupanje nisu bili prioritet kod predlaganja ovakve odluke”.\n“Poziv za današnju sjednicu stigao je jutros, što je rezultat političkog pritiska kojem su podlegli upravo oni koji su već 18 mjeseci usporavali procese, prvo za donošenje budžeta za 2021. godinu, a potom i Globalnog okvira fiskalne bilanse i politika u BiH, za šta je trebalo devet mjeseci”, istakao je Bevanda.\nBevanda je naveo da nije želio da ulazi u javne polemike, niti je želio ići ispod nivoa neprimjerene funkciji koju obavlja, kao ni ličnih ubjeđenja, ali je “postao predmet progona i hajke”.\n“Nažalost, živimo u društvu u kome odgovornost, stručnost i znanje često gube borbu sa sirovom moći i agresijom. Sve to potvrđuju neviđena hajka, podmetanja i manipulacije čiji predvodnik je Centralna izborna komisija BiH, instruisana od svojih političkih mentora koji su ovih dana izišli na otvorenu scenu sijući neviđene količine laži, spletki i, slobodan sam reći, otvorene mržnje”, naglasio je Bevanda.\nMinistar finansija i trezora poručio je da će, uprkos svemu, svoj posao raditi u skladu sa Ustavom i propisima koji to definišu, uvjeren da je to jedini put i način djelovanja u BiH.


Antonela Riha | 18. dec 2015.\nDokumenta koja nam je Aleksandar Rodić dao na uvid nemaju veze sa vlasništvom udela u Politici, već je reč o dugovima Politike prema VAC-u. Da li postoje još neka dokumenta, nismo uspeli da saznamo. Istovremeno, Miroslava Milenović tvrdi da je Miroslav Bogićević samo dao svoje firme da kroz njih protrči novac poreskih obveznika\nMiroslava Milenović postavlja pitanje zbog čega je Bogićević morao da daje novac Rodiću.\nPosle više poziva i obećanja da će govoriti za Cenzolovku, Miroslav Bogićević je ostao nedostupan, a mi bez njegovog objašnjenje zašto je, kako tvrdi, pristao na prinudu da kupi suvlasništvo u Politici.\n„Mogao sam da uđem u spor sa Nemcima, prekinem pregovore i da me oni tuže za naknadu štete jer su izgubili dva ponuđača. S druge strane je država, koja mi otvoreno kaže da je protiv mene“ (Aleksandar Rodić)\nOva ruska firma, kako navodi Savet za borbu protiv korupcije, osnovana je pola godine ranije, 12. jаnuаrа 2012, sа osnivаčkim kаpitаlom od 10.000 ruskih rubаljа (po današnjem kursu manje od 150 evra).\nMiroslava Milenović, koja ima dugogodišnje iskustvo i sertifikat ovlašćenog istraživača pronevera, kaže da u Savetu „nisu uspeli da povežu nijedan dokument sa ’Farmakomom’ ili sa Bogićevićem“\nU septembru 2012. godine, tаdа prvi potpredsednik Vlаde Aleksаndаr Vučić, u intervjuu za RTS, izneo je da je „Farmakom“ „bio prinuđen da preko ‘ćerki firmi’ učestvuje u kupovini 50 odsto udela Politike i da sve to vodi do afere ‘Agrobanka’“.\n„Firmа Ist medijа grupa u februаru 2013. godine sаopštilа je dа nаmerаvа dа deo svog vlаsništvа u kompаniji PNM d.o.o. ponudi Politici AD, što bi uvećаlo udeo Republike Srbije nа osnovu prаvа preče kupovine”, piše u izveštaju.\n← Milenović: Krivična prijava protiv Saveta zbog Diposa\nBIRODI: U Nišu za medije bliske SNS-u 86 odsto sredstava →


Najavljuje li Vučić sankcije za Rusiju? “Moramo poštovati sve što je EU učinila” | Novi.ba\nBeograđani se sutra opraštaju od Mateja Periša: Tijelo će biti izloženo u crkvi Predsjednik Srbije roštiljao s predsjednikom Evropskog vijeća\nObjavljeno:19.05.2022 - 18:51\nPredsjednik Evropskog saveta Charles Michel na veoma snažan način je izrazio očekivanje i želju da se Srbija priključi sankcijama protiv Ruske Federacije, izjavio je predsjednik Srbije Aleksandar Vučić.\nJa sam ga upoznao sa našim političkim stavovima i želim da mu se zahvalim na svakoj vrsti podrške koju je EU pružala Srbiji“, rekao je Vučić nakon sastanka sa Mišelom.\nPrenio je i da su diskutovali o svim ključnim političkim pitanjima i da je Michel ukazao da moramo da nastavimo reforme u oblasti vladavine prava, kao i da poboljšavamo situaciju u medijskoj sferi, iako mu je Vučić, kako je rekao, ukazao da smo za 14 mesta popravili poziciju u izvještaju Reportera bez granica.\nGovorili su, prema Vučićevim riječima i o dijalogu Beograda i Prištine. „Razumio sam sve riječi i brige…Uvijek smo opredjeljeni za dijalog i nadamo se da ćemo se uz pomoć EU približiti kompromisnom rješenju“, rekao je Vučić.\nIstakao je da je pitao Michela za njegovu inicijativu za stvaranje geopolitičke zajednice na nivou evropskog kontineta i da, iako zna da će se od mnogih ljudi čuti priče da je to zamjena za punopravno članstvo EU i da tu inicijativu treba odbiti, on ne misli tako.\nSmatra da se te primjedbe mogu čuti od “birokrata i stručnjaka”. “Za mene je ideja predskednika Makrona i Michela važna i značajna i mislim da mnogo toga množe da doprinese u procesu ubrzavanja našeg puta ka EU i približavanju EU zemalja Zapadnog Balkana”, rekao je predsjednik Srbije.\nRazgovarali su, kako je dodao, i o problemima sa kojima se Srbija suočava u snabdijevanju energentima i kazao da su dobili smo garancije da će moći da računa na podršku EU po tom pitanju.\nOn je rekao i da je poseta Michela Srbiji u ovom trenutku od velikog značaja za njenu budućnost.\nIstakao je da je zahvalan Michelu zato što je uvijek bio spreman da čuje argumente srpske strane makar se sa njima neslagao i uvijek je, kako je rekao, pokazivao posebnu pažnju za Zapadni Balkan i želju da brže idemo ka EU.\n“Razgovarali smo o evropskom putu Srbije i istakao sam činjenicu da naš cilj jeste punopravno članstvo u EU. Želim građanima Srbije da kažem da to nije samo pitanje emocionalno, već pitanje razuma”, rekao je Vučić.\nOn je naglasio da želi da govori ono od čega svi bježe – o racionalnim i pragmatičnim stvarima – koliko je EU značajna za Srbiju, i istakao da u robnoj razmeni u 2021. godini od 30 milijardi eura EU učestvuje sa više od 60 posto.\nKaže i da već u prva četiri mjeseca 2022. godine imamo za 33 posto veću trgovinsku razmjenu nego što je to bilo u prethodnoj godini, kao i da je procjena da će sa EU u naredne tri godine ona biti preko 50 milijardi eura. “To govori o značaju EU”, istakao je Vučić.\nDodao je i da je EU najveći investitor u našu zemlju sa 67 posto investicija. “To ljudi treba da znaju. Kao neko ko je pragamatičan, moram da budem fer, da pokažemo poštovanje prema novcu i prema svemu što je EU učinila”, rekao je Vučić.


Ko bude prevozio građane na miting opozicije preti mu zatvaranje firme?! – Gerila\nGerila > Društvo > Ko bude prevozio građane na miting opozicije preti mu zatvaranje firme?!\nobjavljeno na Apr. 10, 2019 u 5:59 pm\nI dalje je neizvesno da li će zainteresovanii građani juga Srbije moći organizovanim autobuskim prevozom da otputuju u Beograd, ili će morati da se oslanjaju na individualnu organizaciju.\nNarodna stranka (NS) u Vranju kritikovala je u svom saopštenju Gradski odbor SNS da opstruira organizovani odlazak građana u Beograd, na miting opozicije koji je zakazan za 13. april. NS naglašava da su u „poslednjih nekoliko dana“ autoprevoznici iz Vranja izloženi „neverovatnim pritiscima od strane režima“.\n-Vlasnicima autoprevozničkih firmi se preti raznoraznim inspekcijama, kao i da će biti izloženi vanrednim tehničkim pregledima svojih vozila, da će im tablice biti skinute sa vozila, te da će po svaku cenu biti isključeni iz saobraćaja ukoliko prihvate da toga dana voze građane na protest u Beogradu – navodi se u saopštenju Narodne stranke (NS).\nPrema navodima NS „pretnje i pritisci se tu ne završavaju,već se govori i o tome da može doći i do zatvaranja firmi“ onima koji pristanu da prevoze gradjane juga Srbije u prestonicu.\nNS je u svom saopštenju najoštrije osudila kako se kaže „vid pritiska na autoprevoznike koji pošteno rade svoj posao, plaćaju porez državi, koja sa druge strane ne dozvoljava da isti zarade novac od kojeg žive“.\nInteresovanje građana za protestni skup u Beogradu najveće je u Vranju (na slici iznad), Vladičinom Hanu i Surdulici gde su i održavane protestne šetnje, mada su odlazak u Beograd najavljuju i građani iz Trgovišta i Bujanovca.\nU celoj Srbiji uveliko traju pripreme za veliki opozicioni skup 13. aprila u Beogradu.\nTagovi1 od 5 miliona13 aprilautoprevoznicibeogradnaprednjacinarodna strankapretnjesnssrpska napredna strankavranje


Grupa za slobodu medija: Premijerka ne uviđa ugrožavanje medijskih sloboda - Dijalog.net\nNaslovna Civilno društvo Grupa za slobodu medija: Premijerka ne uviđa ugrožavanje medijskih sloboda\nPostavljeno 29. December 2017.\nBeograd, 29. decembar 2017. – Odgovori premijerke Ane Brnabić na zahteve Grupe za slobodu medija odraz su nerazumevanja ili nespremnosti Vlade Srbije da se suoči sa teškom situacijom u kojoj se nalaze novinari i mediji i činjenicom da se ona konstantno pogoršava.\nUprkos deklarativnoj spremnosti na "dijalog sa organizacijama civilnog društva, medijima i novinarima", stav je Grupe da premijerka odgovorima prenebegava političku i finansijsku kontrolu medijske sfere i nepotpunu primenu zakonske regulative, koja se u praksi drastično zloupotrebljava.\nPremijerkina naknadna izjava da 'neki' novinari i mediji misle da u Srbiji nema slobode medija, dok se njoj 'čini' da je ima, u direktnoj je suprotnosti sa odgovorom upućenom Grupi za slobodu medija da Vlada ne pravi razliku između novinara, već da ih sve jednako tretira.\nPremijerkin odgovor da Vlada ne diskredituje novinare gotovo svakodnevno ministri demantuju izjavama i tako direktno opovrgavaju njenu ocenu da novinari nisu neprijatelji, pokazujući da je neiskren odgovor da bi državni funkcioneri prema medijima trebalo da se ponašaju 'inkluzivno i ravnopravno'.\nU odgovorima premijerka relativizuje i sve ozbiljniji problem napada i ugrožavanja bezbednosti novinara, neubedljivom tvrdnjom da Vlada Srbije i nadležna ministarstva 'aktivno rade' na povećanju njihove bezbednosti.\nOdgovorom da se za agenciju Tanjug, neuspešno privatizovanu u dva navrata, 'traži najbolje rešenje kojim će se u najvećoj meri zadovoljiti javni interes građana', premijerka je javno potvrdila da Vlada direktno krši Zakon o javnom informisanju, pa i sopstvenu odluku o prestanku rada ovog javnog preduzeća donetu pre više od dve godine.\nTagsAna BrnabićGrupa za slobodu medijaVlada Republike Srbije\nPredhodno KRIK: Premijerka Srbije ponovo optužuje KRIK i nastoji da ga diskredituje\nSledeće Janković (PSG): Dogovor DS i Nove o Beogradu ne umanjuje bilo čije šanse na izborima\nTop Tags Društvo Pravosuđe OCD mladi Srbija i Evropska unija konkurs vladavina prava Civilno društvo lokalna samouprava Evropska unija evropske integracije Evropska komisija mediji Vlada Republike Srbije Politika


Brnabić: Od subote kovid propusnice za boravak u ugostiteljskim objektima posle 22.00 sata - Glas Podrinja\nPremijerka Srbije Ana Brnabić izjavila je danas da će u cilju suzbijanja epidemije korona virusa od subote 23. oktobra biti uvedene kovid propusnice.\nBrnabić je na konferenciji za novinare nakon sednice Kriznog štaba za suzbijanje epidemije korona virusa, izjavila da će u ugostiteljske objekte od subote, nakon 22.00 sata, moći da uđu samo oni koji imaju validne kovid sertifikate, koji će važiti uz ličnu kartu ili uz neki drugi važeći dokument sa fotografijom.\nOna je najavila da će Vlada Srbije sutra doneti dopunu Uredbe za sprečavanje bolesti kovid-19 koja će omogućiti takvu kontrolu.\nBrnabić je dodala da će od subote kovid propusnice biti potrebne i za bilo kakve proslave u zatvorenom prostoru, a da će moći da ih dobiju oni koji su primili dve doze vakcine protiv korona virusa pre ne duže od sedam meseci, sa trećom, buster dozom vakcine, ili uz PCR ili antigenski test.\n"Ovo uključuje i svadbe zato što se održavaju u ugostiteljsim objektima. Ako neko želi da ima svadbu ili rođendan na otvorenom prostoru ili do 22.00 sata ne mora da ima kovid propusnicu. Ako ostaju posle 22.00 sata trebaju kovid propusnice", rekla je Brnabić i dodala da je doneta mera koja će moći da se iskontroliše u svim sredinama.\nNa pitanje da li će biti novih mera u vezi održavanja nastave, budući da je danas učenik (16) srednje škole u Kruševcu preminuo od kovida-19, Brnabić je odgovorila da se na sednici Kriznog štaba razgovaralo i o školama, i da je naloženo Institutu "Batut" koji treba da pripremi preporuku "šta činiti".\n"Epidemijska situacija je i dalje katastrofalna i ne smiruje se", rekla je Brnabić i dodala da tome doprinosi i nepoštovanje protivepidemijskih mera, kao i slab odziv za vakcinaciju protiv korona virusa.\nBrnabić je rekla da u Srbiji izmedju 3.000 i 4.000 ljudi dnevno primi prvu dozu vakcine.\nOna je navela da je do danas prvu dozu vakcine protiv korona virusa primilo 2.946.969 osoba, ili 54,6 punoletnih osoba, a da je drugu dozu primilo 2.834.971 stanovnika, odnosno 52,5 odsto punoletnog stanovništva, dok je treću dozu primilo više od 792.000 stanovnika, odnosno 15 odsto punoletne populacije.


Pančevo: Izložba rok eksponata, plakata i fotografija -\nPančevo: Izložba rok eksponata, plakata i fotografija\n29. avgusta 2019.01225\nU okviru ove manifestacije u Galeriji savremene umetnosti u Pančevu u toku je izložba rok eksponata, plakata i fotografija. Cilj izložbe je da podseti na bogatu rok istoriju Srbije, ali i da motiviše mlade da stvaraju dobru i kvalitetnu muziku koja je uvek pozitivno uticala na različite vrste umetnosti.\nU Udruženju rok muzičara Pančeva kažu da njihov grad kao retko koji u Srbiji može da se pohvali da ima tridesetak aktivnih rok bendova.\nZoran Ilić iz Udruženja rok muzičara Pančeva kaže da je izašlo jako puno dobrih ce-deova, da je bilo mnogo pobeda na festivalima i mnogo gostovanja širom regiona a da je sve to dokaz da Pančevo u rokenrolu ima jaku bazu.\nNadam se da će biti sve bolje i bolje i da će mladih biti sve više i to je jedan od razloga što smo organizovali i ovu izložbu koja će biti otvorena do petka. Na koncertima će publika moći da čuje i mlade bendove ali i pripadnike starije generacije, rekao je Zoran Ilić, potpredsednik Udruženja rok muzičara Pančeva.\nMiroslav Cvetković, osnivač Instituta za savremenu muziku kaže da je glavni zadatak da se sačuvaju ne samo uspomene, već i sve vrednosti koje je rokenrol doneo.\nPo svemu sudeći danas u svetu je trend da ljudi pokušavaju da sve što je kulturna zaostavština iz vremena rokenrola izjednači sa svim ostalim kulturnim vrednostima, uključujući i klasičnu muziku čime se trenutno rok muzeji bave u Evropi, rekao je Miroslav Cvetković.\nOsnivači rok muzeja u Srbiji rado svoju postavku iz Beogarada prikazuju i u drugim mestima, jer žele da se što više ljudi upozna sa domaćim rok legendama, ali i da otrgnu od zaborava velike uspehe nekadašnjih rok bendova. U Pančevu ćete deo njihove postavke moći da pogledate do petka, 30. avgusta u Galeriji savremene umetnosti.\nRelated tags : dani pančevačkog rokenrolamiroslav cvetkovićudruženje rok muzičarazoran ilić\n19. aprila 2019.0656\n31. avgusta 2020.01221


Preventivni pregledi u Maloj Plani - Grad Prokuplje\nPreventivni pregledi u Maloj Plani\nEkipa Preventivnog centra Doma zdravlja Prokuplje dežuraće sutra u Ambulanti u Maloj Plani u periodu od 8 do 13 časova. Meštani ovog seoskog područja moći će besplatno da provere svoje zdravstveno stanje,što podrazumeva merenje krvnog pritiska,vrednost šećera u krvi,kao i da obave pojedine specijalističke preglede.\nKako ističe portparol Doma zdravlja Prokuplje,Marija Stošić,preventivni pregledi omogućeni su i licima koja nemaju overenu zdravstvenu knjižicu.\n– U cilju približavanja zdravstvenih usluga građanima opštine Prokuplje,organizovali smo akciju „Zdravlje na kućnom pragu“,koja je naišla na veliki odziv stanovništva,posebno na seoskom području. Preventivni pregledi omogućeni su za sve građane jer je preventiva najvažniji faktor zdravlja. Iz tog razloga kontrolu svog zdravlja mogu da obave i lica koja nemaju overenu zdravstvenu knjižicu,potrebno je samo da pokažu bilo koji lični dokument,kazala je Stošić.


Stiže pomoć za gašenje požara na području Čestelina\nNa vanrednoj sednici Gradskog štaba za vanredne situacije kojom je predsedavao gradonačelnik Vranja dr Slobodan Milenković rečeno je da je požarom na području Čestelina zahvaćeno 13 kvadratnih kilometara.\nReč je o izuzetno nepristupačnom terenu, što pripadnicima Vatrogasno spasilačke jedinice otežava gašenje. Kako bi se sprečilo dalje širenje, u Vranje dolaze 45 profesionalnih vatrogasaca iz Kraljeva, Valjeva, Sremske Mitrovice, Beograda, Niša i Leskovca, koji sutra od ranih jutarnjih sati kreću sa intervencijom.\nOd 10 sati biće angažovana i dva helikoptera Ministarstva unutrašnjih poslova, a na ugroženom području biće prisutno devet terenskih vozila, po četiri kamiona i kombija. Inače, za nedelju dana na području Pčinjskog upravnog okruga zabeleženo je 117 intervencija.\nGradonačelnik dr Milenković zahvalio se Četvrtoj brigadi Kopnene vojske, firmi ,,Kentaur", Centru za razvoj usluga socijalne zaštite i Zdravstvenom centru Vranje, koji su pružili podršku u realizaciji sutrašnje akcije gašenja požara.


U Zakonu o tržištu kapitala ("Sl. glasnik RS", br. 31/2011), u članu 2. tačka 38) podtačka (3) menja se i glasi:\n"(3) strane države, državni organi, centralne banke, međunarodne i nadnacionalne institucije, kao što su Međunarodni monetarni fond, Međunarodna banka za obnovu i razvoj, Međunarodna finansijska korporacija, kao i ostale članice Grupacije Svetske banke, Evropska centralna banka, Evropska investiciona banka, Evropska banka za obnovu i razvoj i ostale slične međunarodne organizacije;".\nU članu 5. posle stava 4. dodaje se novi stav 5, koji glasi:\n"Izdavaoci iz člana 2. tačka 38) podtačka (3) ovog zakona koji izdaju dužničke hartije od vrednosti ne smatraju se javnim društvom u smislu ovog zakona.".\nU članu 19. posle stava 1. dodaje se novi stav 2, koji glasi:\n"Kada je izdavalac lice iz člana 2. tačka 38) podtačka (3) ovog zakona odgovornost za sadržaj prospekta i skraćenog prospekta određena je u skladu sa ugovorom o osnivanju ili drugim odgovarajućim aktom tog izdavaoca.".\nU članu 24. stav 3. posle reči: "na iste" dodaju se zapeta i reči: "osim u slučaju kada je izdavalac lice iz člana 2. tačka 38) podtačka (3) ovog zakona".\nU članu 39. stav 1. reči: "može da dostavi" zamenjuju se rečju: "dostavlja".\nU stavu 4. reči: "člana 8." zamenjuju se rečima: "člana 9.".\n"Izdavaoci iz člana 2. tačka 38) podtačka (3) ovog zakona mogu vršiti ponudu hartija od vrednosti u Republici i uključivati ih na regulisano tržište, odnosno MTP u Republici bez ispunjavanja uslova iz stava 2. ovog člana, a u skladu sa propisom o sadržini i formi zahteva i dokumentacije za hartije od vrednosti ovih izdavalaca, koji donosi Komisija.".\nU članu 73. stav 4. broj: "82" zamenjuje se brojem: "83", a reč: "odobrili" zamenjuje se rečima: "dobili odobrenje za".\n"Član 83. ovog zakona ne primenjuje se na izdavaoce iz člana 2. tačka 38) podtačka (3) ovog zakona.".\nKomisija za hartije od vrednosti i organizator tržišta u smislu Zakona o tržištu kapitala ("Sl. glasnik RS", br. 31/2011), dužni su da usklade svoja akta sa ovim zakonom u roku od 30 dana od dana stupanja na snagu ovog zakona.\nZakon o tržištu kapitala("Sl. glasnik RS", br. 31/2011- u daljem tekstu: Zakon) stupio je na snagu 17. maja 2011. godine, a počeo sa primenom 17. novembra 2011. godine.\nU proteklom periodu tržišni učesnici su se upoznali sa odredbama Zakona i uskladili svoje poslovanje sa novim zakonskim rešenjima. Pošto je Zakon u velikoj meri usklađen sa direktivama EU iz ove oblasti, javile su se mnoge nedoumice u praksi oko primene novih zakonskih rešenja, s obzirom da su određeni pojmovi i instituti po prvi put uvedeni na naše finansijsko tržište.\nU pravnom sistemu Republike Srbije oblast tržišta kapitala regulisana je setom zakona, kao što su Zakon o obligacionim odnosima, Zakon o privrednim društvima, Zakon o tržištu kapitala, Zakon o investicionim fondovima, Zakon o preuzimanju akcionarskih društava, Zakon o dobrovoljnim penzijskim fondovima i penzijskim planovima i drugi. Odredbe navedenih zakona su u nekim oblastima primene međusobno neusaglašene, a prvenstveno imajući u vidu stupanje na snagu važećeg Zakona o privrednim društvima i izmene odredaba koje se tiču pravne forme društva i organa društva. Stoga, postoji potreba da se usklade pojedini pojmovi navedenih zakona.\nRešenjem Ministarstva finansija i privrede Broj: 119-01-64/2013-16 od 11. marta 2013. godine obrazovana je Radna grupa za izmenu propisa u vezi sa hartijama od vrednosti (u daljem tekstu: Radna grupa), sa zadatkom stvaranja jednoobraznog pravnog okvira iz ove oblasti.\nU radu Radne grupe aktivno učešće uzelo je 26 institucija i predstavnika privatnog sektora, i to Ministarstvo finansija, Ministarstvo privrede, Ministarstvo pravde, Ministarstvo državne uprave i lokalne samouprave, Ministarstvo poljoprivrede i zaštite životne sredine, Narodna banka Srbije, Komisija za hartije od vrednosti, Centralni registar, depo i kliring hartija od vrednosti, Beogradska berza, Agencija za privredne registre, Agencija za osiguranje depozita, Agencija za privatizaciju, Udruženje banaka, mnogobrojni učesnici na tržištu, strani konsultanti i međunarodne institucije.\nOd trenutka osnivanja, Radna grupa je u periodu od marta do novembra 2013. godine održala četiri sastanka. Učesnicu u radu Radne grupe dostavili su primedbe i sugestije koje se tiču hartija od vrednosti i tržišta kapitala. Cilj ove sveobuhvatne uporedne analize imao je za rezultat definisanje svrsishodnih predloga izmena i dopuna svih zakona iz ove oblasti, koji bi morali da se izmene i dopune istovremeno sa pojedinim odredbama Zakona o privrednim društvima.\nPri tome, kao jedan od predloga učesnika ove radne grupe predložene su i izmene pojedinih odredaba Zakona, koja se odnose na proceduru izdavanja dužničkih hartija od vrednosti međunarodnih finansijskih institucija. Tako je i nastao ovaj nacrt zakona o izmenama i dopunama Zakona o tržištu kapitala, kao rezultat sagledavanja postojećih problema i iskazanih potreba Evropske banke za obnovu i razvoj i Međunarodne finansijske korporacije za uređenjem ove oblasti na način primereniji poslovanju stranih finansijskih institucija.\nKako je radi postizanja ciljeva Radne grupe neophodno izmeniti čitav set zakona, među kojima je i Zakon o privrednim društvima, što čini ovaj posao veoma kompleksnim i dugotrajnim, Ministarstvo finansija ovom prilikom pristupa neophodnoj, relativno jednostavnoj i kratkoj izmeni, samo odredaba Zakona, kako bi se što pre omogućilo izdavanje dužničkih hartija međunarodnim finansijskim institucijama.\nNaime, jedan od problema nedovoljno razvijenog tržišta kapitala u Republici Srbiji je i hroničan nedostatak kvalitetnog tržišnog materijala, odnosno finansijskih instrumenata u koje bi investitori mogli da ulažu. Predloženim izmenama omogućilo bi se izdavanje dužničkih hartija od vrednosti visokog kvaliteta, što bi doprinelo atraktivnosti domaćeg tržišta kapitala kako za domaće investitore tako i za strane portfolio investitore.\nUključivanje dužničkih hartija od vrednosti renomiranih izdavalaca na plitkom i nelikvidnom domaćem tržištu, doprinelo bi rastu ukupnog prometa finansijskim instrumentima, skrenulo pažnju stranih i domaćih profesionalnih investitora na naše tržište, kao i pomoglo formiranju krive prinosa na dugoročne hartije od vrednosti u Republici Srbiji. Pri tome, navedeni predlozi izmena ne zahtevaju suštinske promene u zakonskim rešenjima, već se radi o predlozima za pojednostavljenje procedure izdavanja dužničkih hartija od vrednosti za navedene institucije.\nČlanom 1. dopunjavaju se i preciziraju odredbe člana 2. tačka 38) podtačka (3) Zakona koje se odnose na posebne vrste izdavalaca. Tako se precizira da se pored dosadašnjih izdavalaca navedene tačke, a koji su strane države, državni organi, centralne banke, međunarodne i nadnacionalne institucije, kao što su Međunarodni monetarni fond, Evropska centralna banka i Evropska investiciona banka i ostale slične međunarodne organizacije, dodaju i Evropska banka za obnovu i razvoj, Međunarodna finansijska korporacija i ostale članice Grupacije Svetske banke.\nČlanom 2. dodaje se novi stav 5. u članu 5. Zakona kojim se precizira da se gore navedeni izdavaoci iz člana 2. tačka 38) podtačka (3) ovog zakona koji su izdali dužničke hartije od vrednosti ne smatraju javnim društvom u smislu ovog zakona, a kako bi se postupak izdavanja hartija od vrednosti u Republici Srbiji kada su izdavaoci navedene renomirane institucije uskladio sa specifičnim organizacionim ustrojstvom ovih institucija.\nČlanom 3.dodaje se novi stav 2. u članu 19. Zakona, koji propisuje da je, u slučaju kada je izdavalac lice iz člana 2. tačka 38) podtačka (3) ovog zakona, odgovornost za sadržaj prospekta i skraćenog prospekta određena u skladu sa ugovorom o osnivanju ili drugim odgovarajućim aktom tog izdavaoca, iz razloga specifičnog oblika organizovanja ovakvih institucija.\nČlanom 4. dopunjuje se član 24. Zakona i propisuje se izuzetak za gore navedene izdavaoce u smislu da informacije u prospektu koje se odnose na finansijske izveštaje mogu da se uključuju u prospekt upućivanjem na iste. Naime, kako je za predmetne izdavaoce otežavajuća okolnost prevođenje i upodobljavanje finansijskih izveštaja sa propisanim stavkama u prospektu za izdavanje hartija od vrednosti javnom ponudom, izmenama se omogućava da se podaci u prospektu u delu koji se odnosi na finansijske izveštaje mogu uključiti u prospekt upućivanjem na njihov godišnji izveštaj koji je izrađen na engleskom jeziku. Pri tome ostaje obaveza za ove izdavaoce da skraćeni prospekt izrade na srpskom jeziku i da on ne može da upućuje na druge dokumente, a radi transparentnosti i jednakog tretmana zainteresovanih investitora.\nČlanom 5. vrši se preciziranje stava 1. član 39. Zakona, zamenom reči: "može da dostavi" rečju "dostavlja", a radi jasnijeg i nedvosmislenog definisanja obaveza stranog izdavaoca. U stavu 4. ovog člana broj 8 zamenjuje se brojem 9, čime se ispravlja tehnička greška u smislu pozivanja na pogrešan član Zakona.Takođe, u stavu 7. umesto nabrajanja pojedinih subjekata na koje se odnosi odredba, izvršeno je upućivanje na član 2. tačka 38) podtačka (3) Zakona i korigovana je tehničke greška pogrešnog pozivanja, u smislu da se upućuje na stav 2. istog člana, umesto dosadašnjeg pogrešnog upućivanja na stav 1.\nČlanom 6. vrši se pravno-tehnička redakcija u članu 73. stav 4. Zakona, zamenom broja: "82" brojem: "83", tako da se i član 83. Zakona koji govori o sastavljanju spiska lica koja poseduju insajderske informacije obuhvati u članove zakona koji se ne primenjuju na izdavaoce koji nisu javna društva i koji nisu zatražili ili dobili odobrenje za uključenje svojih finansijskih instrumenata u trgovanje na regulisano tržište, odnosno MTP u Republici Srbiji. Takođe, dodaje se novi stav koji oslobađa izdavaoce iz člana 2. tačka 38) podtačka (3) ovog zakona od sastavljanja spiska lica koja poseduju insajderske informacije prema članu 83. Zakona, a radi posebnog načina organizovanja ovih međunarodnih institucija.\nČlan 7. propisuje da su Komisija za hartije od vrednosti i organizator tržišta u smislu Zakona o tržištu kapitala("Sl. glasnik RS", br. 31/2011), dužni da usklade svoja akta sa ovim zakonom u roku od 30 dana od dana stupanja na snagu ovog zakona.\nČlanom 8. određeno je da ovaj zakon stupa na snagu osmog dana od dana objavljivanja u "Službenom glasniku Republike Srbije".


Bujanovac, Beoagrad – U saopštenju Ministarstva, između ostalog, stoji:\n„Apsolutno odbacujemo tvrdnju predstavnika opštine Bujanovac da je Vlada Republike Srbije na bilo koji način pokušala da manipuliše brojem stanovnika na jugu Srbije. Upravo su politički lideri Albanaca neodgovornom odlukom da bojkotuju popis stanovništva 2011. godine narušili poverenje koje se deceniju gradilo na ovom delu Srbije“.\nIstovremeno, komentarišući jedino dostupnu albansku verziju novog sajta opštine Bujanovac, Ministarstvo dodaje:\n„Svaka opština u Srbiji, ma ko u njoj vršio vlast, mora da pruža neophodne informacije svim sugrađanima i čitavoj javnosti, na srpskom jeziku i na jeziku nacionalnih manjina koji su u službenoj upotrebi. Na ovaj način bujanovačko rukovodstvo dovodi u zabludu čitavu javnost i diskriminiše stanovnike svoje opštine koji ne poznaju albanski jezik!“\nMinistarstvo državne uprave i lokalne samouprave poslalo je upozorenje opštini Bujanovac na doslednu primenu Zakona o službenoj upotrebi jezika i pisama, Zakona o lokalnoj samoupravi i Zakona o slobodnom pristupu informacija od javnog značaja.\nMinistarstvo je ostavilo rok za otklanjanje uočenih nedostataka, nakon čega će uslediti neposredni inspekcijski nadzor i ako se nepravilnosti ne uklone, postupiće u skladu sa zakonom.\nIzvor: Večernje novosti, Bujanovačke i Koordinaciono telo


Ministar Selaković posetio Srpsko vojničko groblje u Velikom Međeru – RASEJANJE.info\nMinistar Selaković posetio Srpsko vojničko groblje u Velikom Međeru\n30.10.2021 31.10.2021 Katarina\tMinistarstvo spoljnih poslova, Nikola Selaković, polaganje venaca, Prvi svetski rat, Slovačka, srpsko vojničko groblje, Veliki Međer\nMinistar Selaković polaže vence\nFoto: MSP RS\nMinistar spoljnih poslova Nikola Selaković, tokom svoje zvanične posete Slovakoj, posetio je Srpsko vojničko groblje u Velikom Međeru, gde je položio vence.\nOn je rekao da je Veliki Međer bio prvi logor Austrougarske carevine organizovan za prihvat ratnih zarobljenika sa Balkanskog fronta. Prvi Srbi su dovedeni u novembru 1914. godine, prošlo ih je preko 20.000, a u Velikom Međeru svoj život ostavilo više od 6.000 srpskih vojnika.\nMinistar Selaković je istakao da se, zahvaljujući dobroj saradnji Opštine Veliki Međer, Ministarstva spoljnih poslova Srbije i Vlade Vojvodine, ovo groblje iz godine u godinu obnavlja. „Ovde imate sačuvan veliki broj imena i prezimena naših vojnika koji su stradali, i to je velika razlika u odnosu na druga stratišta“, rekao je ministar i ukazao da su prethodne godine urađene ploče sa imenima stradalih i to po godinama.\nPrvi čovek sprske diplmatije je poručio da će se Ministarstvo spoljnih poslova truditi da na adekvatan način obeleži svako mesto gde znamo da je i jedan naš rodoljub ostavio svoj život, a da ćemo, zajedno sa Ministarstvom za rad, zapošljavanje, boračka i socijalna pitanja, nastojati da na valjan način održavamo sva druga obeležena mesta. „Na ovakva mesta treba da dolazimo, dovodimo svoju decu i učimo ih danima mučeništva i slave kroz koje je prošao naš narod u Velikom ratu, ali i svim drugim ratovima“, poručio je Selaković i ukazao da, ističući da je istovremeno i tužan i ponosan, ova mesta svedoče i tome koliko je skupo srpski narod platio svoju slobodu i da to ne smemo nikada da zaboravimo, istaknuto je na sajtu Ministarstva spoljnih poslova Republike Srbije.\nTokom svoje posete Slovačkoj ministar Selaković se susreo i razgovarao sa predstavnicima tri udruženja Srba u toj zemlji. Ovom prilikom sagovornici su razmotrili modalitete podrške i pomoći za unapređenje funkcionisanja udruženja, preko Uprave za dijasporu Ministarstva spoljnih poslova. Razgovarano je i o zajedničkim aktivnostima u očuvanju i zaštiti vojnih memorijala, kao i o srpskom duhovnom nasleđu i upotrebi srpskog jezika u Slovačkoj. Predstavnici udruženja su informisali ministra Selakovića da je procena je da u Slovačkoj trenutno živi oko 6.000 pripadnika srpske nacionalne manjine, koja taj status ima od 2010. godine. Istakli su da u pojedinim delovima Slovačke živi čak treća generacija Srba, ukazavši da je to potvrda koliko je dugo srpska zajednica prisutna na ovim prostorima.\nSusret sa predstavnicima srpskih udruženja u Slovačkoj\n← Nastava veronauke u Minhenu\nEpiskop Andrej učestvovao na Međucrkvenoj konferenciji u Beču →\nNa Bubijadu u Šapcu svoj model dovezao i Rade Ravnjak iz Frajburga u Nemačkoj\n08.08.2019 08.08.2019 Katarina\nHor crkvene opštine Svetog Spiridona iz Trsta održao koncert u Beču\n16.05.2022 17.05.2022 Katarina


Hitman je vrlo popularna igra, a developer nam donosi i vesti u vezi budućeg sadržaja\nPosted petak 04 08 2017 17:29:50\nAko ste mislili da je vaš Agent 47 iz igre Hitman po nečemu poseban, znajte da je tu još preko pet miliona igrača, koji upravljaju istim tim karakterom svakog dana!\nIO Interactive je objavio impresivnu brojku aktivnih igrača prve sezone Hitmana. Neosporni uspeh ovog naslova je odlična vest kako za developera, koji je u međuvremenu postao nezavistan, tako i za fanove Hitman serijala, pošto su sada šanse za drugu sezonu prilično velike. Razvojni tim je inače osim broja prodatih kopija, izašao i s planovima za narednih par meseci.\nPreko pet miliona ćelavaca\nEvo šta nas čeka u Hitmanu u narednom periodu\nIako je igra nedavno dobila finalni Elusive Target, to ne znači da je developer digao ruke od ovog projekta. Naredni update će doći već ovog meseca, a stiže nam šesti po redu Hitman Challenge Pack zajedno s još deset novih featured contractsa. Update stiže 11. avgusta, a nešto kasnije će igra po prvi put dobiti i player-curated featured contracts.\nNakon toga, očekuje nas još sadržaja u narednim mesecima. IO Interactive je rekao kako će nas na vreme o svemu obavestiti, kao i da budemo sigurni da oni neće prestati da nam donose novi sadržaj za prvu sezonu Hitmana.\nZa sada znamo da će u septembru biti objavljen novi Hitman update koji ponovo donosi featured contracts i challenge packs, a nakon toga developer kaže da nas čeka „uzbudljiva najava“. Otvorena je i opcija da ćemo čuti o drugoj sezoni za Hitman, pošto poslednje glasine koje kruže internetom govore da nas druga sezona najverovatnije čeka početkom sledeće godine.\nIO Interactive je inače uspeo da se izbori za Hitman IP, koji je nakon što je Square Enix odustao od danskog razvojnog tima kupljenog 2009. godine, ostao u rukama ovog, sada nezavisnog studija.


Vuletić: Izbor Selakovića značio bi da će Vučić sada još intenzivnije biti posvećen Kosovu - Kosovo Online\n24. Oktobar 2020. • 22:06\nPred novom Vladom Srbije su brojni izazovi zbog koronavirusa na unutrašnjem ali ništa manji nisu ni oni na spoljnom planu, ocenjuje sociolog Vladimir Vuletić. On smatra da se imenovanjem novih ministara spoljnopolitički kurs neće menjati.\nIako su mnogi ostali zatečeni odlukom predsednika države da narednu vladu oroči i da u njoj više ne bude dosadašnji šef diplomatije Ivica Dačić, za Vuletića to nije bilo iznenađenje, piše Sputnjik.\nOn kaže da za Vladu Srbije možemo da kažemo i da je krizna, jer će se suočavati sa izazovima ne samo u zdravstvenom sistemu već i ekonomiji, a onda i sa reakcijama građana na sve to što će se dešavati.\nNekoliko ključnih ličnosti na koje se predsednik Srbije mogao osloniti ostaju u Vladi Srbije, počev od mandatarke koja je, kaže naš sagovornik, zaslužila njegovo poverenje.\n„Teško je kada osvojite mnogo mandata da kažete nekom da nije dobro radio ali, sa druge strane, ako razmišljate dugoročnije, postoji potreba da se uvedu neki novi ljudi. U tom smislu mora da se pravi neka vrsta balansa. Zato je bilo bitno da ključne ličnosti ostanu u Vladi i da upravo one predstavljaju kontinuitet njenog rada”, rekao je Vuletić u emisiji radio Sputnjika „Od četvrtka do četvrtka“.\nNajveće iznenađenje svakako je bilo pomeranje dosadašnjeg šefa diplomatije na funkciju predsednika Skupštine Srbije.\nSagovornik Sputnjika podseća da je Ivica Dačić vratio socijaliste u na političku scenu, da ga glasači prepoznaju kao ličnost koja ima posebne veze sa Rusijom i koja se istakla po pitanju povlačenja nezavisnosti takozvane države Kosovo.\n„Jedina noga na kojoj se klecalo, koja je bila kraća, bila je Vašingtonska. Sporazum koji je tamo potpisan može, međutim, da destabilizuje neke druge odnose. Srbiji će biti sve teže da balansira između ta četiri stuba, jer svako pomeranje izaziva reakcije ostalih strana. Pored toga što će pritisak Berlina biti sve veći da priznamo nezavisnost Kosova, Rusija će posmatrati ovu vrstu približavanja Srbije Vašingtonu. Smatram da je Rusija vrlo veštim diplomatskim načinima saopštila da nije baš potpuno srećna zbog svega što se dešava. I pored toga što dolazi šef ruske diplomatije Sergej Lavrov naredne nedelje, predsednik Rusije Vladimir Putin ne dolazi uprkos najavama. I za Srbiju i za Rusiju je važno da se utisak o snažnim i prijateljskim odnosima ne kvari, zato i nije bilo nekih potresa ali su određeni signali, čini mi se, ipak poslati,“ kaže sagovornik Sputnjika.\nVladimir Vuletić Nikola Selaković Ivica Dačić Vlada Srbije


29. 07. 2012. 00:02h | A.Bakić\nBacačica koplja oduzima dah\nBacačica koplja iz Paragvaja i bikini model, Lerin Franko, jedna je od najlepših takmičarki Olimpijskih igara u Londonu. Lerin Franko\nBacačiča koplja Lerin Franko (30) koja učestvuje na Olimpijskim igrama u Londonu, bila je druga pratilja na izboru za Mis Univerzuma u Paragvaju 2006. godine i slikala se u bikiniju za prestižni magazin “Sport Illustrated”.\nOva zanosna lepotica, koja je zaštitno lice brenda “Nike”, nalazi se na 64. mestu najlepših žena sveta po izboru sajta “AskMen”.\n- Svi koji uključe TV ili prelistaju novine mogu da vide mene - kaže Lerin. I na prethodnim Olimpijskim igrama koje su održane u Pekingu, seksi Paragvajka izazvala je veliku pažnju.\nIako ne očekuje da će osvojiti medalju u Londonu, priznala je da joj prija medijska pažnja. - To što sam se kvalifikovala za učešće na Olimpijskim igrama u Londonu je već medalja sama po sebi - kaže Lerin.\nOva atletičarka napravila je odličan napredak u Pekingu 2008. godine i zauzela 51. poziciju. Najbolji rezultat u svojoj disciplini postigla je prošle godine u Buenos Airesu sa rezultatom od 55,66 metara. I dok svetski rekord drži Barbora Spotakova iz Češke sa rezultatom 72,28 metara, Lerin Franko kaže da je zadovoljno svojim uspesima.\nLerin u Londonu nema razloga za brigu i nerviranje, jer je već sada može da se pohvali utešnom nagradom koja glasi Najseksipilnija žena Olimpijskih igara po izboru muškog magazina "Maxim".


Ekonomski procvat katoličkog zaokreta - Svet - Dnevni list Danas\nPočetna » Svet » Ekonomski procvat katoličkog zaokreta\nPoljska posle nedavnih parlamentarnih izbora\n0Piše: Dragan Bisenić 22. oktobra 2019. 15.00 Izmenjeno: 15.01\nFoto: EPA-EFE/ RADEK PIETRUSZKA POLLAND OUT\nOva stranka osvojila je 43 odsto glasova ili sa 239 mandata apsolutnu većinu u poljskom parlamentu, što je značajan porast u poređenju sa 2015. kada je osvojila 37 odsto. Tada je razlika između dve suprotstavljene grupacije bila manja.\nGlavna opoziciona stranka Građanska koalicija osvojila je 27,4 odsto, dok je levičarski blok „Levica“ osvojio 13,6 odsto i ponovo se vratio u Parlament, posle prethodnog velikog poraza. Savez Seljačke partije i antisistemske partije Kukic, osvojio je 8,6 odsto, dok je desničarska ekstremistička partija „Konfederacija“ osvojila 6,8 odsto.\nOvako ubedljiva pobeda vladajuće stranke nije iznenađenje, imajući u vidu politiku „nacionalnog katoličkog zaokreta“ koju je ona proklamovala i koju sledi, nesporne privredne rezultate i agresivnu izbornu kampanju koju je, uz kontrolu medija koja skoro ne može da se zamisli u demokratskom društvu, vodila kao borbu na „život i smrt“.\nPredsednik partije Jaroslav Kačinjski nije puno vremena posvetio trijumfu, nego se upitao „zašto jedan značajan deo društva“ ne podržavanja njegovu partiju.\n„Pravo i pravda“ pred birače postavili su pitanje sudbinskog izbora: građani moraju da izaberu između društva tradicionalnih katoličkih vrednosti i liberala, koji podržavaju samo izabrane i zanemaruje porodične vrednosti. Pored toga, obećao je dodatna socijalna davanja i pogodnosti za siromašnije društvene slojeve.\nVođa liberalne Građanske platforme, najveće partije u Građanskoj koaliciji, Gregor Šetnja, u prvi plan ističe nepoštenu kampanju u borbi za glasove. Nisu poštovana nikakva pravila u medijima, kao da ih nije ni bilo, niti su birana sredstva za diskreditaciju političkih protivnika.\nPrihod po glavi stanovnika u Poljskoj je od 1990. porastao za 150 odsto, što je više nego u bilo kojoj drugoj bivšoj komunističkoj zemlji i svim drugim zemljama Evropske unije. Dok je bruto proizvod u istom periodu u Hrvatskoj porastao za 116 odsto, u Poljskoj je porastao 247 odsto, a u Slovačkoj 223 odsto.\nUpravo je ovo „privredno čudo“ razlog zbog kojeg je vladajuća konzervativna partija „Pravo i pravda“ pobedila na prošlonedeljnim izborima.\nU Poljskoj traje neprekidni privredni bum za poslednjih 30 godina. Ni jedna bivša komunistička zemlja nije toliko poboljšala svoje ekonomske rezultate kao Poljska.\nU proseku, privredni rast je četiri odsto godišnje, što je 2,5 odsto više od nemačkog rasta. Bruto proizvod se uvećao sedam puta, a prihodi po glavi stanovnika sada dostižu 70 odsto proseka Evropske unije, dok su 1989. bili samo 33 odsto. Evropska komisija prognozira da će u ovoj godini poljska privreda da poraste za 4,4 odsto, dok će nemačka privreda da poraste za 0,5 odsto.\nPoljska je bila jedina evropska zemlja koja je u jeku privredne krize, 2009. ostvarila ekonomski rast.\nPoljski izvoz porastao je prošle godine sedam odsto i sada iznosi 221 milijardu evra. Zahvaljujući povećanju najmanje zarade, dečijim dodacima i drugim socijalnim merama, procenat siromašnih pao je svega na 2,2 odsto.\nOd dolaska na vlast partija „Pravo i pravda“ počela je reforme, koje su naišle na osporavanja u jednom delu EU. Promene su počele da se sprovode pod motom „dobre promene“. Partija se protivi svim skretanjima s tradicionalnih porodičnih vrednosti i afirmaciji LBGT zajednice tvrdeći da neće dozvoliti „trijumf vrednosti duginih hordi“.\nPoljska je odbila migrantske kvote tokom migrantske krize i uopšte prijem bliskoistočnih migranata u zemlju uz objašnjenje da ona „nema džamije“ i da će „izbeglice da donesu sve vrste parazita sa sobom“, kako je rekao Kačinjski. Na drugoj strani, Poljska je izdala najviše migrantskih viza u celoj Evropi, ali 85 odsto Ukrajincima. Poljska ima 680.000 stranaca, od kojih je najviše Ukrajinaca, Belorusa, Moldavaca, Indijaca i Nepalaca. Nastavak poljskog privrednog rasta, zahtevaće još više dodatne strane radne snage.\nPodrška poljskih birača ovoj partiji upravo najviše dolazi zbog socijalnih reformi koje je ona sprovela u prethodne četiri godine. Tako je uveden dečiji dodatak u programu „500 +“ (što znači 500 zlota) od 115 evra mesečno, a za porodice sa više dece, to je gotovo cela dodatna zarada.\nKačinjski je obećao da će se vlada tokom sledeće četiri godine usmeriti na dalji rast prihoda stanovnika, pa bi prema tom planu minimalna mesečna zarada na kraju 2023. bila 950. Za mnoge Poljake danas je to suma iz mašte. Statistički prosek primanja u zemlji je nešto viši od 950 evra, ali većina Poljaka zarađuje mnogo manje. Da bi se dostigao planiran porast na 950 evra, sadašnja minimalna zarada bi trebalo da se uveća za 80 odsto.\nOsim toga, ukinut je porez za sve mlađe od 26 godina i njihova preduzeća i uvedena jednokratna novčana premija za sve starije. Ovaj paket koji je kreiran pred izbore iznosi 10 milijardi dolara. Vlada je iskoristila snažan privredni rast poljske ekonomije za dodatne mere kojima se poboljšava socijalna sigurnost stanovništva, što nije imalo snažnijeg uticaja na inflaciju.\nTokom kampanje, Kačinjski je obećao Poljacima „pravo blagostanje“ koje će se ostvariti u „socijalnoj državi“. Ukoliko to ostvari, Poljska će nesumnjivo uživati „zlatno doba“ svoje obnove i biti jedan od najvažnijih motora evropskog privrednog razvoja.\nDragan Bisenić, jaroslav kacinjski, parlamentarni izbori, Poljska


KORAK PO KORAK Kako najlakše uknjižiti stan?\nPapirologija koju kupci stanova moraju da regulišu nakon što formalno postanu vlasnici nekretnine često izgleda previše komplikovano. Katastar, poreska uprava, opština samo su neke od stanica koje morate da posetite. Jedna od najznačajnijih stavki je i uknjižba stana.\nAko je reč o zgradi koja se ne smatra novogradnjom, odnosno koja je već uknjižena, dakle izdate su građevinska i upotrebna dozvola, za uknjižbu stana u takvom objektu neophodno je uverenje opštinskog ili gradskog odseka za građevinske poslove, sa popisom svih stanova, kvadraturom, sobnošću i spratnošću stana. Ako nadležni organ nije u mogućnosti da izda takvo uverenje, podaci o nekretnini mogu da se upišu i na osnovu nalaza i mišljenja sudskog veštaka građevinske struke.\nOsim toga neophodno je priložiti i osnov sticanja, što može biti ugovor o prodaji nepokretnosti, rešenje o nasleđivanju, ugovor o doživotnom izdržavanju i slično.\nPotrebna dokumentacija i konkretna procedura za uknjižbu stana zavisi od svakog pojedinačnog slučaja. Prvo je neophodno da objekat u kojem se stan nalazi bude uknjižen, jer nije moguće uknjižiti stan kao poseban deo objekta dok nije uknjižena zgrada u kojoj se on nalazi.\nZatim, procedura se razlikuje i u zavisnosti od toga da li je objekat izgrađen pre propisa o izgradnji objekata, da li su za objekat izdate građevinska i upotrebna dozvola ili je možda izgrađen nelegalno. Ukoliko se radi o novom objektu koji gradi investitor, za koji su izdate dozvole, nadležni organ u postupku objedinjene procedure dostavlja akte na osnovu kojih se objekat upisuje u katastar nepokretnosti.\nIzmene postupka koje su učinjene Zakonom o upisu u katastar nepokretnosti i vodova (donet 2019. godine), predviđeno je da javni beležnici po službenoj dužnosti vrše upis prava u Katastar nepokretnosti.\nNa zvaničnom sajtu Republičkog geodetskog zavoda nalazi se spisak dokumentacije koja je potrebna za upis objekta sa upisom prava svojine.\nDakle, morate da podnesete popunjen zahtev za upis objekta, zajedno sa izjavom geodetske organizacije o prihvatanju izvršenja geodetskih radova na terenu. Obavezan je i elaborat geodetskih radova, koji dostavlja angažovana geodetska organizacija nakon izvršenih geodetskih radova na terenu, osim kada se geodetski radovi izvode za potrebe izdavanja upotrebne dozvole u objedinjenoj proceduri.\nAko je za objekat već izdata građevinska i upotrebna dozvola, dostavlja se građevinska i upotrebna dozvola u originalu ili overenoj fotokopiji sa klauzulom pravosnažnosti. Ako objekat ima posebne delove prilaže se i tehnička dokumentacija na osnovu koje je izdata građevinska, odnosno upotrebna dozvola i uverenje nadležnog organa o specifikaciji posebnih delova, a ako za nekretninu nije izdata građevinska dozvola, ona se pribavlja u postupku predviđenom Zakonom o ozakonjenju objekata.\nU slučaju da nadležni organ nije u mogućnosti da izda uverenje, podaci o posebnom delu mogu se upisati na osnovu nalaza i mišljenja stalnog sudskog veštaka građevinske struke.\nPrilikom uknjižbe objekta neophodno je platiti i odgovarajuću taksu, a preporuka stručnjaka je i da budete stpljivi, jer ovakvi postupci najčešće umeju da potraju i po nekoliko meseci.\nNekretnine Uknjižba stana Katastar\nStrategija pre 6 sati\nOD MALIH NOGU NAVIKLI NA RAD Učenici u plastenicima zarađuju đački dinar, kupci u redovima čekaju njihove proizvode (FOTO)\nGROM UDARIO U DEČIJI VRTIĆ Zapalio se strujomer, požar se proširio na ceo objekat\nKažete da želite čistiju Srbiju? Zašto onda ne radite OVO da biste u tome i uspeli!


Ellena Dekoracije - Beograd\nAgencija Ellena Dekoracije se bavi dekoracijom svečanosti, biodekoracijom enterijera i eksterijera i održavanjem biljaka.\nKod nas možete naručiti cvetnu dekoraciju svih vrsta svečanosti.\nSa zadovoljstvom ističemo program dekoracija svadbenih veselja, gde osim cvetne dekoracije svečane sale, kuće, dvorišta, automobila, bidermajera nudimo i veliki izbor prateće opreme. Cvetići za rever, narukvice za kićenje svatova, poklončići za goste, mašnice za salvete, korpe sa svežim laticama ruže, ukrasi za kosu od svežeg cveća ili mašne od satena i tila samo su deo naše ponude kojom ćemo ulepšati Vaš veliki dan. Kod nas možete iznajmiti staklene vaze u više oblika, stalke za cvetne aranžmane, svadbeni luk…\nUkoliko želite da boravite u prijatnom i lepo dekorisanom ambijentu, za Vas vršimo izradu idejnih rešenja, ozelenjavanje i održavanje biljaka u eksterijeru, rekonstrukciju postojećeg zelenila, opremanje enterijera biljnim materijalom i održavanje biljaka u enterijeru.\nKod nas možete naručiti ekskluzivne poklon korpe i bukete koje dostavljamo na dogovorenu adresu.


RAT ZA ARKTIK: London šalje vojsku da bi oslabio Rusiju\nNova strategija će, prema rečima britanskog ministra odbrane Gavina Vilijamsona, omogućiti Londonu da efikasnije prati aktivnosti ruskih podmornica, ali i da se postara da oružane snage budu dobro raspoređene za uspešan odgovor na svaku moguću pretnju.\nS tim u vezi, London je u Norvešku poslao 800 morskih pešadinaca i specijalaca, koji će sarađivati sa vojnicima te zemlje, kao i morskom pešadijom iz SAD i Holandije, dok će za praćenje kretanja ruskih podmornica biti korišćen, između ostalog, i avion „P-8 posejdon“.\nOn podseća i da je Rusija u poslednjih nekoliko godina uspela da obnovi svoj vojni potencijal u regionu Arktika, budući da je donedavno trend bio da se Rusija iz tog regiona povlači, a baze su se jedna za drugom zatvarale.\nDobromelov upozorava i na to da će međunarodna javnost u narednom periodu nesumnjivo biti svedok kako Velika Britanija, SAD, ali i ostali NATO partneri povećavaju svoje prisustvo u tom regionu kao odgovor na ruske aktivnosti.\nUpitan kako će se raspoređivanje britanskih vojnika u Norveškoj odraziti na stratešku stabilnost na Arktiku, Dobromelov odgovara da do drastičnih promena neće doći jer još nije nastupilo vreme ozbiljnijih konflikata u tom regionu.\n„Osvajanje Arktika ipak nije pitanje današnjice, već neke dogledne budućnosti. Eksploatacija nafte u tom regionu je prilično skupa investicija, čak i za zapadne kompanije koje na raspolaganju imaju najsofisticiraniju tehnologiju, i to pre svega zbog debljine leda. Međutim, postepeno će se ta konfrontacija pojačavati, pre svega zbog sve veće potrebe za severnim transportnim koridorom“, ističe naš sagovornik.\nMeđutim, na pitanje kako će se to odraziti na Rusiju i da li se može očekivati neki odgovor ili je aktuelna strategija Moskve dovoljna da se osigura paritet na Arktiku, Dobromelov ukazuje na to da aktivnosti Rusije u tom delu sveta nisu povezane sa trenutnim situacionim promenama političkih protivnika.


Anketna stopa nezaposlenosti u Sloveniji 4.8 posto u martu - Euromanager\nAnketna stopa nezaposlenosti u Sloveniji iznosila je 4,8 posto u martu 2021, što je za 0,1 procentni poen manje nego u februaru.\nAnketna stopa nezaposlenosti u Sloveniji iznosila je 4,8 posto u martu 2021, što je za 0,1 procentni poen manje nego u februaru, dok je u odnosu na isti mjesec prošle godine viša za 0,3 poena, objavio je danas Zavod za statistiku.\nPrema procjeni statističara, u martu je u Sloveniji bez posla bilo oko 50.000 ljudi životne dobi između 15 i 74 godine, od kojih su 48 odsto muškarci, a 52 procenta žene, prenosi agencija STA.\nMeđu muškarcima, stopa anketne nezaposlenosti je prošlog mjeseca iznosila 4,3 odsto, a kod žena 5,4 posto.\nRanije je mjesečne procjene stope nezaposlenosti Međunarodne organizacije rada za Sloveniju izračunavao i objavljivao samo Eurostat. Slovenački zavod je krenuo s objavljivanjem ove eksperimentalne statistike prošlog mjeseca s procjenama za februar.\nNa Jadranu se odmara oko sedam tisuća turista, nakon domaćih najviše iz BiH\nUsvojeno izvješće o zaduženju FBiH obveznicama za 50 miliona KM\nFortenova grupa u 2020. s prihodom od 21 milijardu kuna


BZNR ~ Pogledaj teme - periodicni lekarski pregledi za vozace\n< Obuke ~ periodicni lekarski pregledi za vozace\nPoslao: Pon Sep 30, 2013 23:20\nPridružio: 08 Sep 2009 Poruke: 5 Lokacija: Bajina Basta\nU kom vremenskom intervalu se vrse periodi;ni lekarski pregledi za vozace. Po zakonu o saobracaju je valjda na tri godine, a po Pravilniku o prethodnim i periodi;nim lekarskim pregledima na 12 meseci\nPoslao: Uto Okt 01, 2013 07:56\nPo Zakonu o bezbednosti saobraćaja na putevima (član 189) obaveza je da se lekarski pregledi vozača vrše u periodu od 3 godine (i može biti kraći). Ovo se odnosi na vozače koji učestvuju u javnom saobraćaju i kojima je vožnja osnovno zanimanje. Nakon obavljenog leparskog pregleda (LP) dobija se "LEKARSKO UVERENJE" (čiji je rok važenja tri godine).\nZaposleni koji upravljaju vozilima "unutrašnjeg transporta" (prevashodno se misli na vozače viljuškara i/ili kranova-dizalica.....), prema Pravilniku o zaštiti na radu pri utovaru tereta u teretna motorna vozila i istovaru tereta iz takvih vozila (član 59) moraju se podvrgavati lekarskim pregledima na 12 meseci, i nakon obavljenog LP zaposleni dobija "LEKARSKI IZVEŠTAJ", čiji je rok važenja 12 meseci.\nUkoliko imate zaposlenog koji rukuje sretstvima unutrašnjeg transporta a pri tom i učestvuje (drugim ili istim vozilom) u javnom saobraćaju, onda tog zaposlenog šaljete na LP jednom godišnje i pri tom zahtevate od službe medicine rada da vam svake treće godine uz Lekarski izveštaj dostave i Lekarsjko uverenje.\nPoslao: Uto Okt 01, 2013 09:05\nu koju Grupu spadaju vozaci koji upravljaju i gradjevinskim masinama ULT, Greder Rolba prilikom ciscenja snega\nPoslao: Sre Jan 29, 2014 16:41\nPridružio: 22 Jun 2012 Poruke: 8\nDrage kolege, ako neko moze da mi posalje Pravilnik o strucnom osposobljavanju vozaca motornih vozila kojima se prevoze opasne materije i drugih lica koja ucestvuju u prevozu tih materija sl SFRJ 17/91 na mail gabrijelagavrilovic84@gmail.com


Zakon o radu u interesu svih zaposlenih\nMinistar privrede Saša Radulović izjavio je danas da Zakon o radu mora da prođe i ocenio da će, ukoliko se to ne desi, cenu plaćati svi građani Srbije.\nRadulović je na konferenciji za novinare u Vladi Srbije izjavio da je predloženi Zakon o radu u interesu svih zaposlenih i da neće doprineti smanjivanju plata.\nRadulović je rekao da je taj zakon ključan za privredni rast i da ne može da se pravi samo za zaposlene u javnom sektoru, već za sve ljude.\n"Zakon se ne može praviti za javni sektor, pa primenjivati na mikro i mala preduzeća," rekao je Radulović.\nOn je dodao da niko nije protiv sindikata i da oni treba da se vrate u pregovore o tom zakonu.\nPrema njegovim rečima, neophodan je socijalni dijalog koji može da se odvija u radnoj grupi i u javnoj raspravi, podsetivši da su sindikati izašli iz radne grupe, a potom i iz javne rasprave.\n"Zakon o radu mora da prođe," rekao je Radulović i ocenio da će ukoliko se to ne desi, cenu plaćati svi građani Srbije.\nRadulović je rekao i da je predloženi zakon dobar i da svaka odredba ima svoje razloge, koji su u interesu svih zaposlenih.\nOn je podsetio i da je zakon o radu pripremalo Ministarstvo rada, a da je Ministartsvo privrede učestvovalo u tome, jer je taj zakon od ključne važnosti za privredu.\nNajviše se štedelo na subvencijama\nMinistarstvo privrede je u 2013. godini ostvarilo budžetske uštede od 4,6 milijardi dinara, od čega se najveći deo sredstava - 3,6 milijardi dinara - odnosio na subvencije, izjavio je Radulović.\nUkupan budžet Ministarstva privrede za 2013. godinu iznosio je 31,6 milijardi dinara, od čega je utrošeno 27 milijardi dinara, naveo je Radulović.\nOn je precizirao da se na subvencijama za javna preduzeća uštedelo 375 miliona dinara, a za privatna preduzeća 1,7 milijardi dinara.\nRadulović je napomenuo da su prošle godine ostvarene i uštede kada je reč o platama zaposlenih u Ministarstvu privrede, u iznosu od 25 miliona dinara.\nOn je podsetio da budžet Ministarstva privrede za 2014. godinu ne predviđa nove subvencije, kao i da će svi ranije potpisani ugovori biti poštovani.\nZa reforme je potrebna politička volja\nRadulović je izjavio da će 2014. biti teška, reformska godina i da će za reforme biti potrebna velika politička volja.\nRadulović je rekao da ta politička volja treba da dovede do razvlašćenja političkih stranaka u mnogim oblastima, od preduzeća u restrukturiranju do javnih preduzeća.\n"Da li će građani Srbije od 2015. godine živeti bolje i da li će biti privrednog rasta, rasta zapošljavanja i životnog standarda, zavisi od toga koliko duboke budu reforme u 2014. godini i koliko uspemo da postavimo sistem na zdrave noge", rekao je on.\nPrema njegovim rečima, cilj Vlade Srbije je rast životnog standarda, ali to ne može bez teških reformi.\n"Pre svega su potrebne reforme, nakon čega dolazi privredni rast, stvaranje profita, rast investicija i nakon toga zapošljavanje i rast životnog standarda", zaključio je ministar privrede.\nRadulović je podsetio i da smanjenje nameta na rad i dalje ostaje ključna mera na kojoj insistira Ministarstvo privrede.\n"Samo smanjivanje potrošnje i podizanje poreze ne može da dovede do fiskalne konsolidacije. Glavni motor izlaska iz krize je privredni rast. Da bi došlo do privrednog rasta, pored popravljanja privrednog okruženja mora da dođe do rasterećenja privrede", rekao je Radulović.\nDva ključna zakona do kraja januara\nOn je naveo da novi Zakon o privatizaciji nalaže punu odgovornost direktora, kao i da će značiti razvlašćenje političkih partija, kada je reč o nadzornim odborima i direktorima. On je kazao da je bilo dosta otpora donošenju tog zakona i da je, "kako zakon nije prolazio vladu, rasla je neodgovornost direktora."\nMinistar je kao primer naveo RTB Bor gde, kako je rekao, postoje velike opstrukcije u dostavljanju potrebnih podataka i omogućavanaje uvida u trošenje značajnog iznosa novca poreskih obveznika uloženog u to preduzeće.\nOn je najavio i da bi početkom februara trebalo da bude završen predlog zakona o javnim preduzećima i ocenio da postoji velika neodgovornost rukovodilaca u tom preduzećima.\n"Početkom 2014. godine u postupak će ući i zakon o zanatstvu i zakon o zadrugarstvu", najavio je on.\nOn je rekao da se radi na tome da se registruju of-šor firme, koje predstavljaju veliki problem u bankarskom i privrednom sistemu Srbije.\n"Sve of-šor firme koje posluju u Srbiji treba da budu registrovane, kako bi se znalo ko su njihovi vlasnici", rekao je Radulović i dodao da uglavnom iza takvih firmi stoje građani Srbije.\nOn je naglasio da budžet za 2014. ne predviđa nove subvencije, ali da će svi ugovori koji su potpisani pre rekonstrukcije Vlade biti poštovani.\nRadulović je, odgovarajući na pitanje da li biti odobrene garancije za smederevsku Železaru, rekao da je "Ministarstvo privrede protiv davanja garancija".\nNa pitanje kako teku razgovori sa Simpom, Radulović je rekao da u toj kompaniji "još nisu završili posao koji je trebalo da završe".\n"Jedno je završiti procenu fer tržišne vrednosti imovine, a drugo je dopuniti "ličnu kartu", nakon čega ćemo moći da završimo restrukturiranje kao što je planirano", rekao je Radulović, dodajući da postoje veliki otpori.\nNa pitanje da li postoji rokovi u kojima Simpo mora da završi taj posao, Radulović je odgovorio da svi znaju koju su to rokovi i da su oni vrlo kratki.\nzakon o stečaju


REBEC 2020: Turizam ima budućnost - Novosti - Turistički svet\nREBEC 2020: Turizam ima budućnost\nTurizam će se oporaviti, jer je potreba za putovanjima prirodna potreba svakog čoveka, zaključak je vebinara koji je održan u okviru virtuelnog samita REBEC 2020.\nSagovornici su se složili da je situacija veoma izazovna, da niko nije očekivao da sve ovo može da se dogodi i da situacija sa pandemijom bude baš ovako teška.\nO situaciji u Srbiji govorila je pomoćnica ministra turizma Renata Pindžo:\n- Srbija nije tipična sezonska destinacija, može tokom cele godine da se posećuje. Pogođena je ovom situacijom, ali nisu sve destinacije ugrožene podjednako. Na primer, najpopularnija destinacija je Beograd, kao i drugi gradovi. Oni su najviše pogođeni, jer ih posećuju većinom strani turisti, a ista situacija je i sa kongresnim turizmom.\nDodala je da je seoski turizam u boljoj situaciji, jer domaći turisti žele da putuju širom zemlje, da borave u prirodi i da budu aktivni.\n- Videćemo šta će se dešavati tokom leta i koliko će domaći zahtevi biti intenzivni. Očekuje se mnogo od domaćih turista ove godine, a realistično je i da će zemlje iz regiona privlačiti goste iz komšiluka. Osećanja su pomešana, ali ova godina je svakako teška - rekla je Renata.\nKada je reč o letnjim odmorima, napomenula je da stanovništvo Srbije odlazi u najvećem broju na more.\nChistopher Hinteregger, generalni direktor PKF tourismexperts, istakao je da se turizam oporavlja kroz faze, od potpunog zatvaranja, preko karantina, do bilateralnih sporazuma i mogućih putovanja, odnosno od domaćeg turizama, do slobodnog putovanja širom sveta.\n- Trenutno smo u fazi dva, koju odlikuju bilateralni sporazumi, putovanja bez karantina, domaći turizam - rekao je.\nNapomenuo je i da je 28. juna većina zemalja Evrope imala ispod 10 novih slučajeva koronavirusa na 100.000 stanovnika.\n- Pitanje je kako da se turistička industrija postavi u ovoj kriznoj situaciji. Potrebno je da inspirišu buduće goste, da isplaniraju buduće scenarije, kao i da budu mesto za informacije lokalnih donosilaca odluka - smatra Christopher.\nVeruje da će se turizam ponovo doživeti rast, jer ljudi vole da istražuju nove destinacije i kulture, tako da će se sigurno oporaviti.\nKada je reč o skijalištima, rekao je da je slučajeva koronavirusa bilo u Austirji baš na ovim mestima, dok je Renata Pindžo potvrdila da je i u Srbiju uvezen veliki broj slučajeva zaraze sa evropskih skijališta.\n- U planinskim centrima Srbije toga nije bilo. U Srbiji je bio primetan povratak građana koji su na radu u inostranstvu, kao i turista koji su se zatekli širom sveta. Tada su i brojevi bili veći – pojasnila je.\nRekla je i da se sada suočavamo sa većim brojem potvrđenih slučajeva u prošloj nedelji, kao rezultat relaksiranih mera, jer su ljudi počeli da putuju i da se kreću, održani su i javni događaji.\n- Ne znamo šta će se dešavati tokom jeseni, a to je još jedan izazov, jer ne možete da pravite planove i strategije. Sada smo fokusirani na domaći turizam, a bolji oporavak očekujemo ukoliko drugi talas virusa ne bude toliko jak. Ekonomski i finansijski problemi imaće velike posledice na industriju, pitanje je kako ćemo sa tim suočiti i kako će se svi učesnici u lancu snaći, ko će preživeti – rekla je Renata Pindžo.\nKada je reč o Španiji, u kojoj turistička industrija zauzima veliki deo nacionalne ekonomije, moglo se čuti da je tamo situacija slična kao i u Srbiji. Danas je centar Madrida prazan. Madrid i Barselona bili su dva epicentra, zbog aerodroma koji su dugo bili otvoreni, kada je virus već bio aktivan. Španija sada takođe pokušava da privuče domaće turiste i da da olakšice turističkim objektima.\nKina je prva zemlja koja je pogođena, ali i koja se oporavila. Kako je naveo Sascha Stange, zamenik direktora Liaison Department, stanovništvo je bilo veoma disciplinovano i nije bilo zahteva za putovanjima. Situacija se smirila u martu, a tada je bilo dosta povrataka iz inostranstva.\n- Problem sa putovanjima u inostranstvo sada je što su letovi veoma skupi, a kada se putnici vrate, moraju da budu 14 dana u karantinu. Domaći turizam je takođe nada, a u Kini se turisti motivišu popustima. Turisti takođe biraju odlazak u prirodu više nego velike gradove. Ostvareni prihodi nisu na nivou kao u istom periodu prošle godine - istakao je i dodao da su putovanja odložena, ali nisu otkazana.


Brnabić: Problem rešen za tri nedelje - Ekonomske Vesti\nBrnabić: Problem rešen za tri nedelje\n4. okt. 2015 Andrija Matić 0 Comments Aleksandar Antić, Ana Brnabić, Bojan Pajtić, EMS, Kontinental vind, korupcija, Lidija Udovički, mito, Nikola Petrović, prisluškivanje, reket\nDosadašnja direktorka kompanije Kontinental vind u Srbiji Ana Brnabić rekla je da je problem gradjevinske dozvole te firme svojevremeno rešen za tri nedelje i da je ta firma dobila dozvolu , ali bez prava na gradnju trafo stanice.\nNa zajedničkoj konferenciji za štampu sa ministrom energetike Srbije Aleksandrom Antićem i direktorom Elektromreža Srbije Nikolom Petrovićem ona je prezentovala prepisku izmedju firme Kontinental vind i nadležnih u Srbiji koja bi trebalo da dokaže da ono što je ta firma prvobitno htela da gradi nije bilo po zakonu, zato joj je gradjevinska dozvola prvobitno uskraćena.\nKonferencija za štampu je održana povodom navodnih snimaka telefonskog razgovora izmedju pokrajinskog premijera Bojana Pajtića i Lidije Udovički, koja se na zahtevu Elektromreži Srbije potpisala kao kantri menadžer Kontinental vinda, a u kome Udovički tvrdi da joj je Nikola Petrović, direktor Elektromreža Srbije, tražio mito od 2 miliona evra.\n← Nikola Petrović: Samo javni poligraf\nAfera se nastavlja: Ana Brnabić je šefica Vučićevog delivery unit-a →\nRedžepović: Odbio sam poligraf jer nisam kriminalac\nAntić: Ovih dana odluka o kandidatima za direktora EPS-a\n11. sep. 2014 Luka Matić Komentari su isključeni na Antić: Ovih dana odluka o kandidatima za direktora EPS-a


Дачић: Додикове речи нису празна прича, већ јасна порука - Нови Стандард\nDačić: Dodikove reči nisu prazna priča, već jasna poruka\n„Nije to prazna priča nego je jasna poruka: Ako nastavite sa takvom politikom ugrožavanja ravnopravnosti srpskog naroda, imaćete probleme“\nMinistar spoljnih poslova Srbije Ivica Dačić ocenio je da je u Bosni i Hercegovini (BiH) na delu tiha revizija Dejtonskog sporazuma kojom se želi ukidanje ravnopravnosti. U intervjuu za televiziju Prva, Dačić je izjavu srpskog člana predsedništva BiH Milorada Dodika “Doviđenja BiH, dobro došao RS-egzit” nazvao “političkom borbom”.\n“Nije to prazna priča nego je jasna poruka: ‘Ako nastavite sa takvom politikom ugrožavanja ravnopravnosti srpskog naroda, imaćete probleme”, rekao je on. On je naveo da Srbija neće dozvoliti ukidanje Republike Srpske i da je tako nešto nemoguće.\n“Stranka demokratske akcije (SDA) formirana je na politici Alije Izetbegovića, koju je on definisao pre više od 40 godina, i u kojoj se kaže da se Islamska država može formirati kada muslimani imaju većinu. Sada imaju većinu… To sve nekome može da bude banalno, ali nemojte posle, kada ti sruše neki trgovinski centar, da ispadne da smo bili u pravu. Bin Laden je imao bosanski pasoš”, rekao je on.\nGovoreći o ulozi Ustavnog suda u BiH po Dejtonskom sporazumu, Dačić je rekao da je Bosna napravljena po američkom modelu u kojem su zajedničke funkcije samo ono što se dogovore entiteti, a pitanja zemljišta i šuma to nisu. “I sada imamo situaciju u kojoj sudija iz Severne Makedonije glasa da li će Republika Srpska ili Hrvati u Bosni da budu ravnopravni. A oni imaju Ohridski sporazum kojem oni Albancima garantuju sva prava iako ih ima manje nego Srba u BiH”, rekao je Dačić.\nVULIN: PLAN DA SE RS PRETVORI U PRAZNU LjUŠTURU\nMinistar odbrane Aleksandar Vulin ocenio je da je očigledno da postoji plan da se kršenjem Dejtonskog sporazuma razvlasti Republika Srpska i da se ona pretvori u praznu ljušturu. “Svako smanjivanje, umanjivanje, pražnjenje kapaciteta Republike Srpske je ozbiljna opasnost za fizički opstanak srpskog naroda. Ne politički, već fizički opstanak”, Vulin za televiziju Pink.\nPrema njegovoj oceni, prvo je doneta odluka da Republika Srpska nema pravo na svoj datum i na svoj praznik. “Sada ste doneli drugu odluku po kojoj kažete ‘poljoprivredno zemljište pripada BiH’. Sledeća odluka koja se priprema je da sve šume i sve vode pripadaja BiH. U Republici Srpskoj nema rudnika zlata, ali ima hidroenergetskog potencijala, ima Drina i ima šuma. To su stvari koje su prednost Republike Srpske. Sad ćete i to da im uzmete? Pa kako mislite da Republika Srpska ćuti i posmatra sve to”, rekao je Vulin. On je podsetio da je Stranka demokratske akcije na svom kongresu pre nekoliko meseci usvojila platformu u kojoj se kao strateški cilj navodi ukidanje Republike Srpske.\nIzvor Beta/N1, 18. februar 2020.\nPreporučujemoAleksandar VulinIvica DačićMilorad DodikRepublika Srpska


Manifestacija Dan Evropske saradnje u Turnu Severinu – Kokoro\nManifestacija Dan Evropske saradnje u Turnu Severinu\nkokoro 28. septembra 2016. 0 Comments\nUdruženje građana „Kokoro“- Bor je 22. septembra učestvovalo na manifestaciji Dan Evropske Saradnje 2016. održanoj u Drobeti Turnu Severinu, Rumunija. Manifestacija predstavlja komunikacijcku inicijativu koja se održava širom Evropske Unije sa susednim zemljama i ima za cilj promociju saradnje između pograničnih zajednica na jedan novi način.\nOve godine je NVO „Kokoro“ učestvovala na poziv Regionalne kancelarije za prekograničnu saradnju u Temišvaru – Zajednički sekretarijat i Jedinica za prvostepenu kontrolu. Program manifestacije je podrazumevao:\nIzložbu fotografija 22.septembra 2016. od 16h, u Trajanovom parku u Drobeti Turnu Severinu na temu „DELIMO GRANICE, POSTAJEMO BLIŽI!“, gde su bili prikazani rezultati projekata finansiranih u okviru programa prekogranične saradnje IPA RUMUNIJA-SRBIJA kroz forografije.\nZajednički koncert 23.septembar 2016. 19:30h u parku Crihala u Drobeti Turnu Severinu orkestar Vrelo iz Srbije koji izvodi mešavinu srpskih tradicionalnih pesama i novih muzičkih žanrova i benda Progu de Sus iz Drobete kojima se na sceni pridružio dečji ansambl iz Drobete.\nProjekat “Posredovanjem do promene“\nOkrugli sto – Promena na bolje\nAnaliza rezultata IPA CBC Bugarska Srbija\nDodeljeno 28 grantova za podršku inkluziji\nPROJEKAT: ‘’Promena na bolje’’


Postupci policije prema novinarima: Napredak represije - SafeJournalists\nHome News Podgorica Postupci policije prema novinarima: Napredak represije\nPostupci policije prema novinarima: Napredak represije\nPODGORICA, 28.12.2017. – Ne samo da nema rezultata u istragama o napadima na novinare u Crnoj Gori, na šta je nedavno upozorila i EK, nego novinari sve češće postaju žrtve policijskih istraga.\nDruštvo profesionalnih novinara i Sindikat medija Crne Gore upozoravali su da su istražni organi na ovaj način ugrozili Otaševićeve izvore. Savjet za građansku kontrolu policije je zaključio da su policajci postupili nezakonito i neprofesionalno kad su Otaševiću oduzeli privatnost i službene podatke.\n,,Taj zaključak mi ostavlja prostor da u narednom periodu preduzmem druge zakonom dozvoljene radnje kako takvo postupanje policije ne bi ostalo nekažnjeno, što bi počinioce sa značkama ohrabrilo da nastave sa nezakonitom praksom”.\nPrevious articleJoš se ne zna ko je naručio i bacio bombu na Vijesti\nNext articleSmjena Gorana Đurovića iz Savjeta RTCG: DPS servis i tačka


... / Aktuelno / Sanske košarkašice pobjedom u novu sezonu\nAktuelno 10. Maja 2016., - admin\nU okviru prvog kola prvenstva Kantonalne lige USK za košarkašice Ženski košarkaški klub „Sana“ iz Sanskog Mosta u nedjelju je u Bihaću sa visokih 41:15 porazio „Bratstvo“ iz Bosanske Krupe.\nBilo je ovo odlično izdanje Sanjanki kojim su najavili kandidaturu za osvajanje šampionske titule. Sanske košarkašice su od početka krenule silovito i stvorile prednost, a svoju dominaciju su pokazali u trećoj četvrtini koju su dobili sa 13:0.\nNajefikasnija u redovima „Sane“ bila je Amela Jakupovic sa 17 poena, Jovana Janjetović postigla je 13 poena, Aldina Zulić 5, Lejla Aganović 4 i Sarah Omic 2 poena , a još su igrale Alejna Lasić, Dženana Veletanlić, Jasmina Besić, Merisa Omerović, Almina Malovčić i Ajla Mehinović.\nTrener Emir Lasić nije krio zadovoljstvo ostvarenim visokim rezulatom, a posebno igrom i zalaganjem svojih košarkašica.\nČestitao je svojim igračicama na važnoj pobjedi, a posebno je pohvalio jedino pojačanje sanskog kluba. „ Jovana je odlična u igri, pokupila je skoro sve lopte u odbrani i pokazala je da je visoko kvalitetna igračica. Prva pobjeda i podstrek ka prvom mjestu.\nBitno istaći da su priliku dobile sve igračice, a kolektivnom igrom i odnosom sam zadovoljan“, rekao je Lasić. U Kantonalnoj ligi za košarkašice takmiče se četiri kluba, igra se po turnir sistemu i odigrat će se četiri kola.\nDomaćin prvih utakmica na početku sezone je Bihać i postignuti sljedeći rezultati: „Bosna XXL“ Bihać – „Mladost“ Bosanski Petrovac 45-40 „ Bosna XXL“ Bratstvo 53-40. Domaćin drugog kola je Bosanski Petrovac, zatim slijedi Bosanska Krupa i na kraju Sanski Most.\n« Preko 300 karatista u Sanskom Mostu\n» IZBOR SPORTISTE 2016.GODINE


Kompanije razvijaju COVID-19 test za pametne telefone | Pirot Info\nNaslovna COVID-19 Kompanije razvijaju COVID-19 test za pametne telefone\nKompanije razvijaju COVID-19 test za pametne telefone\nJedan od problema sa kojim se trenutno suočavamo protiv epidemije virusa COVID-19 je nedostatak kompleta za testiranje. To znači da osobe koje su bolesne ne moraju nužno biti testirane na virus, jer su obično rezervisani za one koji pokazuju više kritičnih znakova. Posledično to otežava obuzdavanje virusa, jer postoje ljudi koji bi mogli da budu asimptomatski.\nMeđutim, dobra vest je da su francuska farmaceutska kompanija, Sanofi i američka kompanija Luminostics, najavile da će sarađivati na izradi testa koji će koristiti tehnologiju pametnih telefona. To znači da će, ako razvoj kompleta bude uspešan, ljudi uskoro moći da se testiraju koristeći komplet i svoje pametne telefone i dobiće rezultate za otprilike 30 minuta.\nTestiranje na pametnim telefonima\nTo smanjuje potrebu za odlaskom u bolnice, što minimalizuje njihov kontakt sa spoljnim svetom, a dodatno sprečava infekcije. Prema saopštenju za medije, ovaj test će iskoristiti Luminostics tehnologiju koja će koristiti kameru pametnog telefona, adapter i glow-in-the-dark nanohemiju i veštačku inteligenciju za obradu ovih informacija.\nKoliko je ovaj sistem tačan, nejasno je, ali obe kompanije rade zajedno na njegovom razvoju. Ne postoji određeni datum puštanja ovog kompleta za testiranje na pametnim telefonima, ali kompanije planiraju da ga pripreme do kraja 2020. godine.\nPrethodni tekstPonovo radi pirotska zelena pijaca u Tijabari\nSledeći tekstIZ RIZNICE MUZEJA PONIŠAVLJA: Puška Džavid-paše zaplenjenatokom Bitoljske bitke 1912. godine


Razotkrivena teška krađa u Boru - East Side portal\nRazotkrivena teška krađa u Boru\nPripadnici MUP-a u Boru, samo dan nakon prijave da je sa platoa "Sportskog centra Bor" nestalo osam poklopaca šahti i jedan poklopac hidrantskog sistema, uspeli su da pronađu nestale predmete i vrate ih ovoj ustanovi.\nUkupna vrednost prvobitno nestalih predmeta procenjena je na oko 80.000 dinara, te je iz tog razloga nadležno javno tužilaštvo ovaj nemili događaj ocenilo kao tešku krađu. Protiv osumnjičenog B. K. (1982) iz Bora biće podneta krivična prijava u redovnom postupku.\nPripadnici MUP-a u Boru, tako su uspeli za relativno kratko vreme da lociraju i pronađu nestale poklopce šahti i hidrantskog sistema i iste vrate ovom poznatom sportskom centru u čitavom regionu.\nMinistarstvo unutrašnjih poslova (MUP) Republike Srbije\tkrađa\tGrad Bor


AUTO EXPO 2008 | KRAGUJEVAC BLOG\nPočetak › Automobili › AUTO EXPO 2008\nPredsednik Upravnog odbora kompanije “Fiat Srbija“ Đovani de Filipis otvorio je danas u Kragujevcu Sajam “Auto expo 2008“, najposeceniju i najatraktivniju sajamsku manifestaciju u kalendaru “Šumadija sajma“. Otvarajući sajam, Đovani de Filipis rekao je da je sajam automobila u Kragujevcu pravi znak da ovaj grad raste o čemu kako je rekao, svedoći i nedavno priznanje koje je Kragujevac dobio kao “grad budućnosti“. “Siguran sam da ovaj sajam posetiocima daje mogućnost da procene kako izgleda savremen i moderan automobil a ja sam izuzetno srećan što se u sajamskoj ponudu nalazi i veliki broj Fiatovih vozila“, rekao je predsednik UO “Fiat Srbija“ Đovani de Filipis.\nGradonačelnik Kragujevca Veroljub Stevanović istakao je ovom prilikom da vizija koju je lokalna vlast predstavila pre 4 godine se ostvaruje, do kraja, a možda i više od prvobitnih planova. Stevanović je rekao da su sajamske manifestacije koje organizuje “Šumadija sajam“ iz meseca u mesec sve sadržajnije i da u tome svakako prednjači Sajam automobila. “Mi smo bili, jesmo i bićemo, grad automobila i najveći proizvodjač vozila na Balkanu. Dolaskom Fiata očekujem da se na sajmu automobila u Kragujevcu 2010.godine, na štandu “Fiat Srbija“ pojavi i novi model italijanskog proizvodjača koji će nastati baš u Kragujevcu. Plan je da već u prvoj godini u Kragujevcu bude proizvedeno 200 hiljada automobila za čitavo svetsko tržište što je velika stvar ne samo za grad Kragujevac već i za čitavu Srbiju“, rekao je gradonačelnik Stevanović\nSajam koji će biti otvoren do 30.novembra okupio je uspešne dilerske kuće, prodavce najnovijih modela iz svetske auto industrije, kao i brojne komponentaše i proizvodjače opreme za auto industriju. Za sve posetioce organizovan je i bogat prateći program koji tradicionalno okuplja ljubitelja džipova, old timera, fanove “nacionalne klase“.\n‹ PRVI SAJAM PREDUZETNIŠTVA U RAČI\nUBEDLJIVA POBEDA FK „SLOBODA“ IZ GRBICA ›


Predsjednik Republike Srpske, Dragan Čavić kandidovao je danas bivšeg ambasadora B i H u Vašingtonu, Igora Davidovića za glavnog pregovarača Bosne i Hercegovine sa Evropskom Unijom u predstojećem procesu stabilizacije i pridruživanja. Savjet ministara B i H bi se o ovom prijedlogu trebao izjasniti narednih dana.\nBivši ambasador B i H u Sjedinjenim Američkim Državama, Igor Davidović kandidat je za glavnog pregovarača sa Evropskom Unijom u proceu stabilizacije i pridruživanja. Saopštio je to danas predsjednik Republike Srpske, Dragan Čavić nakon višednevnih razgovora sa predstavnicima političkih stranaka tokom kojih je Igor Davidović u jednom momentu čak saopštio da odustaje od ove kandidature\n«Najbitniji uslov, pored stručnih sposobnosti koje su evidentne, najbitniji uslov je da gospodin Davidović uživa podršku najvećeg broja političkih stranaka u Republici Srpskoj bez obzira što je predlagač predsjednik Republike u funkciji institucionalnog obavljanja posla.»\nIgor Davidović je izrazio očekivanja da će se i druge ličnosti koje su bile predložene na ovu funkciju naći u poregovaračkom timu Bosne i Hercegovine.\n«Lično sam ovaj poziv prihvatio iz poštovanja prema predsjedniku i sagovornicima iz političkih stranaka ali, svakako, i pretežno i najviše zbog toga što sam lično posvećen i uvijek spreman da na putu od izolacije ka integraciji Bosne i Hercegovine i Republike Srpske dam svaki doprinos koji je, sa moje strane, moguć i očekivan.»\nInače, Dragan Čavić je potvrdio da je tokom dana razgovarao sa predsjedavajućim Savjeta ministara B i H, Adnanom Terzićem koji je, po njegovim riječima, podržao ovaj izbor. Savjet ministara bi se o izboru glavnog pregovarača trebao izjasniti narednih dana.


Naslovna/VESTI/Popadić: Kombinovanje vakcina ne može da škodi, preporuka za treću dozu\nPopadić: Kombinovanje vakcina ne može da škodi, preporuka za treću dozu\nMešanje vakcina protiv koronavirusa sigurno ne može da škodi pacijentu, poručuje imunolog Dušan Popadić i navodi da će se izaći sa preporukama ko bi trebao da primi treću dozu, a to su, pre svega, stariji i pacijenti sa zapaljenskim bolestima.\n“Ako je neko primio dve doze kineske i želi da nastavi imunizaciju tom vakcinom, ni na koji način ga ne bih ograničavao i preporučio bih da primi i treću dozu kineske”, naveo je dr Popadić za RTS.\nKaže i da vakcinisani treba da nose masku, jer, ističe, ne znamo koju ćemo dozu virusa primiti u susretu sa onima koji nisu imunizovani.\nPopadić ocenjuje i da bi ograničavanje dostupnosti pojedinih sadržaja verovatno dalo bolje rezultate u motivaciji za vakcinisanje, nego nagrađivanje, koje, kaže, nije dalo pomaka.\nUŽIVO (treći dan Olimpijskih igara): Đoković, košarkašice, basketaši, Stjepanović…\npre 15 sekundi


Gugl Prevodilac (Google Translate) – Mašinsko ili ljudsko prevođenje? — Sudski Tumač Srbija: Simultano, konsekutivno, pismeno i sudsko prevođenje\nGugl Prevodilac (Google Translate) – Mašinsko ili ljudsko prevođenje?\nGugl prevodilac je softver koji koriste svi -- od profesionalaca do učenika. Ono što odlikuje ovaj besplatni softver je brzina i jednostavnost. Može biti veoma koristan, ali ne može da zameni ljudskog prevodioca.\nPotrebno je da znamo koje su njegove mogućnosti i da ne očekujemo previše. Nije preporučljivo da se koristi za neke važne tekstove ili za tekstove koji podrazumevaju fraze vezane za istoriju ili kulturu neke zemlje. Ali je zato veoma koristan ukoliko u datom trenutku ne možemo da se setimo neke reči, ili ako želimo da prevedemo reč koja se nalazi na nekom sajtu dok pretražujemo internet.\nOvaj program koji prevodi sa jednog jezika na drugi (preko 60 jezika) je prilično dobar kada je u pitanju bukvalno prevođenje jedne reči, ali je daleko od savršenog. Ukoliko probate da prevedete nekoliko rečenica ili pasusa, uvidećete da ima dosta grešaka, interpunkcijski znaci nedostaju ili rečenice prosto nemaju nikakvog smisla.\nNaravno, prevod u velikoj meri zavisi od tematike, samog jezika koji se koristi i od činjenice da u svakom jeziku veliku ulogu igraju nijanse koje prevodu daju smisao i zato ni jedan kompjuter odnosno mašina za prevođenje ne može da bude precizna. Gugl Prevodilac je savršeni izbor ako želite brz i rogobatan prevod i ne može da zameni ljudskog prevodioca.\nLjudski prevodioci za razliku od Gugl Prevodioca imaju obrazovanje i iskustvo.\nOni razumeju kolokacije, idiome, gramatičke konstrukcije koje mašina ne može da razume. Profesionalni prevodioci su u stanju da unesu svoju kreativnost u tekst. Dobri prevodioci će uvek pregledati tekst i po nekoliko puta da bi se uverili da je sve urađeno sa najvišim kvalitetom. Softver nije u stanju da pruži ovakvu vrstu usluge.\nGugl Prevodilac se zasniva na formalnim i sistematskim pravilima i ne može da razreši neke nedoumice tako što će se skoncentrisati na kontekst i upotrebiti svoje prevodilačko iskustvo kao što to može ljudski prevodilac. Mašinski prevodioci ne mogu da naprave razliku između teksta koji je namenjen, na primer, klijentu, od onoga koji je namenjen poslodavcu, itd.\nUneo Sudski Tumač Srbija na dan 13. 04. 2015. u 13:15\nNajnovije sa bloga ↓\nRazlike i sličnosti između idioma u engleskom i srpskom jeziku\nKoja dokumenta overava sudski tumač?\nSudski tumač i kvalitet prevoda


Tepić u Skupštini Srbije: Ljajić treba da snosi krivičnu odgovornost zbog prodaje srpskog oružja – SNEWS\nTepić u Skupštini Srbije: Ljajić treba da snosi krivičnu odgovornost zbog prodaje srpskog oružja\nBy SNews 29. Jula 2020. 729 No comment\nPotpredsednica Stranke slobode i pravde (SSP) Marinika Tepić danas je u Skupštini Srbije zatražila odgovornost državnih zvaničnika zbog prodaje srpskog oružja Jermeniji i narušavanja prijateljskih odnosa Srbije i Azerbejdžana.\nIstičući da se narušeni bilateralni odnsi Srbije i Azrbejdžana nakon otkrića da je Jermenija našala Azerbejdžan srpskim oružjem, kada je više lica izgubilo život, ona je ocenila da se to pitanje podiglo na mnogo vši nivo nego što bilo ko ovdje može da pretpostavi.\nTepić je u obraćanju medijima rekla da je onim što se dogodilo ugrožena država, građani i nacionalna bezbednost i da krivično treba da odgovora potpredsednik Vlade i ministar trgovine i turizma Rasim Ljajić.\n“Dodatni skanda je što je, formalno najodgovorniji među njima, neko ko bi sutra trebalo da snosi krivičnu odgvornost, a to je ministar trgovine i turizma Rasim Ljajić. Srce problem je zapravo to ministarstvo, mislio je da će da premosti ceo ovaj problem izgovarajući neverovatno skandalazno rečenicu da one ne sme da kaže o kom se privatnom trgovcu oružja radi.Rasim Ljajić misli valjda da svojim provatnim novcem ili dedovinom nešto radi ili bilo ko u ime države i ime svih nas”, rekla je Tepić i ukazala da se turska štampa intenzivno bavi izjavama Rasima Ljajića.\nPotpredsednik Vlade Srbije i ministar trgovine, turizma i telekomunikacija Rasim Ljajić\nPonovila je da ne postoji sramniji odgovor od “ne mogu da vam kažem koja je firma izvezla oružje u Jermeniju” i da šteta koja je načinjena zarad privatnog profita apsolutno nedopustiva, naročito da Ljajić sekretat u njegovom ministarstvi Stevan Nikčević prikrivaju ime čovjeka kome su dali dozvolu da izvozi oružje u Jermeniju.\n– Direktno: “Ljajiću, koja firma je izvozila oružje u Jermeniju kojim su ubijani ljudi”\nObraćam se hitnim, urgentnim, javnim pismom dvojici ključnih ljudi: ministru trgovine i turizma Rasimu Ljajiću i njegovom državnom sekretaru Stevanu Nikčeviću i tražim da prestanu da prikrivaju firmu koja je izvezla oružje u Jermeniju iz naših fabrika, a kojim je izvršen napad na prijateljski nam Azerbejdžan gde je poginuo veliki broj ljudi, istakla je potpredsednica Stranke slobode i pravde Marinika Tepić u Skupštini Srbije, objavio je portal direktno.rs.\n“Sećate se kakva je pobuna izbila kada je izvršen napad Jermenije na Azerbejdžan. Znam da korona guta pretežni deo vesti, postoje drugi problemi svakodnevice koji su mnogima prioritet, ali ono što je posledica bilateralnih odnosa na samo Srbije i Azerbejdžana, jeste to da je Jermenija napala Azerbejddžan srpskim oružjem gde je mnogo ljudi izgubilo život. Ono što se dogodilo ne sme da se gurne pod tepih jer su ugroženi i naši građani i država i interesi; istakla je Tepić i nastavila:\n– Tešićeva firma izvozila oružje u Jermeniju\n“Bratija Vučić, ministar Ljajić i njegov državni sekretar Stevan Nikčević, kao i Slobodan Tešić zbog privatnih ćari i interesa sve nas dovode u opasnost. Ono što je dodatni skandal je to što je najodgovorniji među njima ministar trgovine i turizma Rasim Ljajić mislio da će da premosti ceo ovaj problem izgovarajući skandaloznu rečenicu da ne sme da kaže o kome se privatnom trgovcu oružja radi. U ime države potpisao je izvoz naoružanja, a ne u svoje privatno ime. Obraćam se hitnim, urgentnim, javnim pismom dvojici ključnih ljudi: Ljajiću i Nikčeviću i tražim da prestanu da prikrivaju firmu koja je izvezla oružje u Jermeniju iz naših fabrika, a kojim je izvršen napad na Azerbejdžan. Ljajić je rekao da ne može da kaže o kojoj se firmi radi, a Nikčević ćuti”, stakla je potpredsednica SSP.\nStevan Nikčević, foto: Ministarstvo trgovine i turizma i telekomunikacija\nTepić zahteva odgovore na pitanja kojim privatnim trgovcima je ministarstvo izdalo dozvole za izvoz naoružanja u Jermeniju od 2017. godine, kao i kojim firmama Slobodana Tešića i sa njime povezanim firmama su izdate dozvole za izvoz naoružanja za Jermeniju, u kom obimu i u kojoj vrednosti. Konstatovala je da ministar mora da odgovori na ova pitanja jer je potpis stavio u ime države i da je šteta koja je načinjena zarad privatnog profita apsolutno nedopustiva.\n“U nadležnom zakonu vrlo jasno piše da ukoliko neko od ministarstava ili BIA ne obezbedi saglasnost, onda Vlada odlučuje o tome. Do sada nisam imala nijednu informaciju da je Vlada o tome odlučivala ili još gore ako je odlučivala tajno. Tražim da Ljajić precizno kaže za koje firme nije postojala saglasnost i da li se tada odlučivalo na Valdi ili su svojevoljno Ljajić i Nikčević to radili na svoje zahteve.\n-Tešić na crnoj listi SAD-a, Dačić upozoren\n“Dodatno je problematično to što sam dokazala pre nekoliko meseci da je Ivici Dačiću uručeno pismo upozorenje od predstavnika SAD u kom je Slobodan Tešić označen kao izuzetan bezbednosti rizik zbog svog načina poslovanja. To nije bezbednosni rizik samo za SAD već i za ceo svet. Pritom se on od 2017. nalazi na crnoj listi Ministarstva finansija SAD, kao i privatne kompanije i lica za koje je dokazano da su povezana sa njim – kazala je potpredsednica SSP.\nTepić takođe zahteva i odgovore na pitanja kako je Stevan Nikčević od zamenika načelnika Beogradske državne bezbednosti (u periodu kaa je ubijen Slavko Ćuruvija) stigao dovde da danas bude ključno lice za izdavanje dozvola za trgovinu naoružanjem u domenu resornog ministarstva i zašto je demontirao odeljenje u ministarstvu koje je bilo nadležno za trgovinu naoružanjem i vojne opreme.\nTagovi: Azerbejdžan izvoz oružja Jermenija Marinka Tepić Rasim Ljajić srpsko oružje Stevan Nikčević\nProtekao dan bez preminulih u OB Novi Pazar, 110 hospitalizovanih pacijenata\nSDA Sandžaka, kao narodni pokret, osnovana prije tri decenije


Kartararo brži od Markesa i Vinjalesa za drugi ’’pol’’ u sezoni - Moto Berza\nVozač Petronas Yamaha tima, Fabio Kartararo, osvojio je drugi “pol” u tekućoj sezoni, pa će današnju trku za veliku nagradu Katalonije početi s prvog mesta.\nFrancuz je na stazi, na kojoj je prošle godine zabeležio svoju jedinu Moto2 pobedu, bio brži od aktuelnog šampiona, Marka Markesa, za 0,015 sekundi.\nDrugi vozač Yamahinog satelitskog tima, Franko Morbideli, imao je težak udes tokom treninga juče ujutru, ali je dominirao u prvoj kvalifikaconoj sesiji. I drugu je započeo na odličan način, rano postavivši najbolje vreme od 1:39.758.\nNakon početnih vožnji, Petronas je imao dvojicu vozača u prvom redu, ali je onda Maverik Vinjales nadmašio Morbidelija za 0,001 sekundu. Kartararo je “dodao gas” i poboljšao vreme na 1:39.484. Markes se ubrzo našao na poziciji broj dva, a uprkos naporima da nadmaši mladog Francuza, na kraju je morao da se zadovolji drugim mestom.\nVinjales će takođe startovati iz prvog reda, po prvi put nakon Argentine, ispred Morbidelija i Valentina Rosija.\nDrugi red je kompletirao Andrea Doviciozo, ispred Danila Petručija. Sa osmog mesta će danas startovati i Aleks Rins, koji je definitivno mogao više da nije bilo pada u krivini 10. Poredak u drugoj kvalifikacionoj sesiji su kompletirali Kal Kračlou, Horhe Lorenco, Đoan Mir i Pol Espargaro, a razdvojilo ih je vreme od svega 0,941 sekundi.\nDžek Miler je dobro krenuo u prvoj kvalifikacionoj sesiji, ali je i on zabeležio udes. Ipak, Australijanac se vratio na motocikl, otišao nazad u “pit” i čak poboljšao svoje vreme u drugoj vožnji. Na kraju će startovati mesto iza Frančeska Banjaje. Italijanu je falila desetinka da se nađe u drugoj sesiji, ali je na kraju to mesto otišlo Miru.\nIako je u petak bio impresivan, Takajaki Nakagami će na kraju startovati sa šesnaestog mesta. Aleš Espargaro je, na sedamnaestom mestu, bio najbrži vozač Aprilije, dok je Andrea Janone imao najslabije vreme dana nakon što je njegov RS-GP usporio zbog mehaničkog problema dok je izlazio iz “pita”.